cyanic-selkie/wikianc huggingface dataset:
വെഹിക്കിൾ ബ്ലൈന്റ് സ്പോട്ട്
കണ്ണാടികളുടെ ക്രമീകരണത്തിലൂടെ
കണ്ണാടികളുടെ ക്രമീകരണത്തിലൂടെ ബ്ലൈന്റ് സ്പോട്ട് ഇല്ലാതാക്കാം. ഇതിലൂടെ  പരമാവതി അപകടങ്ങൾക്കുള്ള: പ്രധാനമായും റോഡിലെ ലെയിൻ മാറുമ്പോഴുള്ള; സാധ്യതകൾ കുറക്കാം. ഇത് ആദ്യമായി അവതരിപ്പിച്ചത് ജോർജ് പ്ലാറ്റ്സറായിരുന്നു. 1995 -ൽ സൊസൈറ്റി ഓഫ് ഓട്ടോമോട്ടീവ് എഞ്ചീനീയേഴ്സ് എന്ന് പേപ്പറിൽ ഇതിനേക്കുറിച്ച് അദ്ദേഹം പറഞ്ഞിരുന്നു. അതിലൂടെ എല്ലാ ഡ്രൈവിംഗ് ക്ലാസ്സിലും അദ്ദേഹത്തിന്റെ ഈ രീതി പഠിപ്പിക്കുവാൻ തുടങ്ങി, കൂടാതെ ഏറ്റവും മാരകമായ ബ്ലൈന്റ് സ്പോട്ട് ഇല്ലാതാക്കുവാനായി കൂടുതൽ പണച്ചെലവും ഉണ്ടാകുന്നില്ല, ഡ്രൈവർമാർക്ക് അവരുടെ കണ്ണാടികളെ ക്രമീകരിച്ചാൽ മാത്രം മതി എന്നാതിയിരുന്നു ഈ രീതിയുടെ മേന്മ. ഒരു നിശ്ചിത സമവാക്യത്തിന്റെ അടിസ്ഥാനത്തിൽ വശങ്ങളിലെ രണ്ട് കണ്ണാടികളേയും അവിശ്യാനുസരണം കാഴയ്ക്ക് അനിയോജ്യമാക്കുക എന്നതാണ് ഇതിന്റെ അടിസ്ഥാനം. എന്നാൽ‍ ഡ്രൈവർമാർ ഇതിനോട് പൊരുത്തപെടേണ്ടതുണ്ട് എന്ന് മാത്രം.
കണ്ണാടികളുടേത് മാത്രമല്ല, തെറ്റായ വാഹന ഡ്രൈവിംഗ് രീതിയും അപകടങ്ങളിലേക്ക് നയിക്കുന്നു. കാരണം അതും ബ്ലൈന്റ് സ്പോട്ടുകൾ സൃഷ്ടിക്കുന്നു എന്നതാണ്. അദ്ദേഹം അതിന് കാരണമായ ഒമ്പത് കാരണങ്ങളെ പട്ടികപ്പെടുത്തിയിരുന്നു.
വാഹനത്തിന് പിന്നിലുള്ള കാഴ്ചകൾ കാണുക സാധാരണഗതിയിൽ അസാധ്യമായിരുന്നു. ഇത് പിന്നിൽ നിന്നുള്ള വാഹനങ്ങൾ ഇടിച്ചുകയറുന്നത് കാരണമാകുന്നുണ്ട്. ഇത്തരത്തിൽ വാഹനത്തിന്റെ പിന്നിലേക്ക് വരുന്ന സാഹചര്യങ്ങളെ, ഇടത്തെ കില്ലിംഗ് സോൺ എന്നു പറയുന്നു. റിയർ‍ വ്യൂ മിറർ, സൈഡ് വ്യൂ മിറർ, ഫ്രെസ്നെൽ ലെൻസ്, സോണാർ, പാർക്കിംഗ് സെൻസേഴ്സ്, ബാക്കപ്പ് കാമെറ എന്നിവയിലൂടെ ഇത് പരിഹരിക്കാം. പാർക്കിംഗ് സമയങ്ങളിൽ വശങ്ങളിലെ സെൻസറുകളിലൂടെ വശങ്ങളിലേക്ക് ആഘാതം ഏൽക്കാതിരിക്കാനും ശ്രദ്ധിക്കാനുള്ള മാർഗ്ഗങ്ങൾ വന്നു കഴിഞ്ഞു.
മോട്ടോർ വാഹനങ്ങൾ
ലഘുചിത്രം|നീല കാറുകാരന് പച്ച കാറിനെ കണ്ണാടിയിലൂടെ കാണാം, പക്ഷെ ബ്ലൈന്റ് സ്പോട്ടിലൂടെ അല്ലാതെ  ചുവന്ന കാറിന് കാണുന്നില്ല. (അതുകൊണ്ട് കണ്ണാടികൾ കൃത്യമായിട്ടല്ല ക്രമീകരിച്ചിരിക്കുന്നത്) കാറുകളിൽ മുൻപിലോ, വശങ്ങളുടെ കണ്ണാടികളിലൂടെയോ അല്ലാതെ കാണാൻ പറ്റാത്ത ഇടങ്ങളാണ് ബ്ലൈന്റ് സ്പോട്ടുകൾ. റിയർ ക്വാർട്ടർ ബ്ലൈന്റ് സ്പോട്ടുകൾ സാധാരണയായ ഒന്നാണ്. ഇതിൽ കാറിന്റെ വശങ്ങളിലെ ചില ഇടങ്ങൾ കാണില്ല. വശത്തുല്ല റോഡിലെ ലൈനുകളിലെ കാറുകൾ ഇത്തരം ഇടങ്ങളിലേക്ക് മാറുമ്പോൾ അവയെ സാധാരണ രീതിയിൽ കണ്ണാടികൾ ഉപയോഗിച്ച് കാണാനാകില്ല. റിയർ ക്വാർട്ടർ ബ്ലൈന്റ് സ്പോട്ടുൾ
ഉയർന്ന സീറ്റിംഗ് പോയന്റുള്ള വാഹനങ്ങളുടെ വശങ്ങൾ, മുൻവശം, എന്നിവ കാണാനാകില്ല. ഇതും ബ്ലൈന്റ് സ്പോട്ട് എന്നാണ് അറിയപ്പെടുന്നത്.
ഫോർവാർഡ് വിസിബിലിറ്റി
ഡ്രൈവറിന് മുൻപിലായുള്ള തിരശ്ചീനമായ സമതലത്തിലൂടെയുള്ള കാണാൻ കഴിയാത്ത കാഴ്ചയെയാണ് ഡയഗ്രാം സൂചിപ്പിക്കുന്നത്. ഇത്തരത്തിലൂള്ള ഫ്രണ്ട് എന്റ് ബ്ലൈന്റ് സ്പോട്ടുകൾ  വൃത്താകൃതിയിലുള്ള വളവുകൾ തിരിയുക, ഇന്റർസെക്ഷൻ, റോഡ് മുറിച്ച് കടക്കുക ട്രാഫിക്ക് സാഹചര്യങ്ങളിൽ ,  പ്രശ്നങ്ങൾ ഉണ്ടാക്കുന്നു. താഴെ പറയുന്ന രൂപ കൽപ്പനയിലുള്ള പ്രശ്നങ്ങളാണ് ഫ്രണ്ട് എന്റ് ബ്ലൈന്റ് സ്പോട്ടുകളെ സ്വാധീനിക്കുന്നു.
വലത്ത്‌|ലഘുചിത്രം|200x200ബിന്ദു|40° ഡിഗ്രി കോണുള്ള എ-പില്ലർ ബ്ലൈന്റ് സ്പോട്ട്
ട്രാമുകളും ട്രെയിനുകളും
ട്രാമുകൾക്കും ട്രെയിനുകൾക്കും ചുറ്റും ബ്ലൈൻഡ് സ്പോട്ടുകൾ നിലവിലുണ്ട് (ഗുഡ്സ് വാഗണുകളുള്ള ലോക്കോമോട്ടീവുകൾ കൂടാതെ/അല്ലെങ്കിൽ പാസഞ്ചർ വണ്ടികളും കൂടെ ഒന്നിലധികം യൂണിറ്റുകൾ).
അട്ടിവെരി പക്ഷിസങ്കേതം
ഇന്ത്യൻ സംസ്ഥാനമായ കർണ്ണാടകയിലെ ഉത്തര കന്നട ജില്ലയിൽ മുണ്ട്ഗോഡ് താലൂക്കിൽ സ്ഥിതിചെയ്യുന്ന പക്ഷിസങ്കേതമാണ് അട്ടിവെരി പക്ഷിസങ്കേതം (ಅತ್ತಿವೇರಿ ಪಕ್ಷಿಧಾಮ). ഇത് മുണ്ട്ഗോഡിൽ നിന്നും 15 കിലോമീറ്ററും ഹുബ്ലി-ധർവാടിൽ നിന്ന് 43 കിലോമീറ്ററും അകലെയാണ്.
അട്ടിവെരി തടാകത്തിന്റെ ചുറ്റുമായാണ് ഈ പക്ഷിങ്കേതം സ്ഥിതിചെയ്യുന്നത്. ഏതാണ്ട് 2.23 ചതുരശ്രകിലോമീറ്റർ വിസ്തൃതിയിൽ ഈ പക്ഷിസങ്കേതം സ്ഥിതിചെയ്യുന്നു. ഈ പക്ഷിസങ്കേതത്തിൽ നദീസമീപ വനങ്ങളാണ് കൂടുതലും ഉള്ളത്.
കാലിമുണ്ടി, ചെറിയ നീർക്കാക്ക, കഷണ്ടിക്കൊക്ക്, ചട്ടുകക്കൊക്കൻ, മീൻകൊത്തിച്ചാത്തൻ, നാട്ടുവേഴാമ്പൽ, വയൽക്കോതി തുടങ്ങിയവയാണ് ഇവിടെ കാണപ്പെടുന്ന പ്രധാന പക്ഷിവർഗ്ഗങ്ങൾ. പക്ഷിസങ്കേതത്തിനുചുറ്റുമുള്ള പാടശേഖരങ്ങൾ വിവിധ തരത്തിലുള്ള ജലജീവികളെയും ആകർഷിക്കുന്നു.
നവംബർ മുതൽ മാർച്ച് വരെയാണ്ഈ ദേശീയോദ്യാനം സന്ദർശിക്കാവുന്ന നല്ല സമയം.
References
വർഗ്ഗം:കർണ്ണാടകയിലെ പക്ഷിസങ്കേതങ്ങൾ
മേരി ആൻ ബാർലോ
ഒരു ദക്ഷിണാഫ്രിക്കൻ നടിയും ശബ്ദ കലാകാരിയുമാണ് മേരി ആൻ ബാർലോ (ജനനം: 21 നവംബർ 1973 (അല്ലെങ്കിൽ ചില ഉറവിടങ്ങൾ പ്രകാരം 1974 ജനുവരി 1) .ജനപ്രിയ പരമ്പരകളായ മാമാ ജാക്ക്, വൈൽഡ് അറ്റ് ഹാർട്ട്, പ്രൈ എന്നിവയിലെ കഥാപാത്രങ്ങളുടെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
കരിയർ
1997-ൽ എസ്‌കോർട്ട്സ് എന്ന ജനപ്രിയ നാടകം പ്രിട്ടോറിയയിലെ മാണ്ടി ബ്രൈറ്റൻ‌ബാക്ക് തിയേറ്ററിലും 2003-ൽ ദി വജൈന മോണോലോഗ് എക്സർപ്റ്റുകളിലും അവതരിപ്പിച്ചു. 2006-ൽ ഷാഡോ എന്ന ടെലിവിഷൻ പരമ്പരയിലും ഒരു പ്രധാന വേഷത്തിൽ അഭിനയിച്ചു. ഡോ. ജേക്കബ്സ് ക്രോസ് എന്ന പരമ്പരയുടെ സീസൺ 4 ൽ സാം ജോൺസ് എന്ന കഥാപാത്രത്തെയും അവതരിപ്പിച്ചു.
1997-2003 കാലഘട്ടത്തിലെ പ്രശസ്തമായ ടെലിവിഷൻ പരമ്പരയായ എഗോലി: പ്ലേസ് ഓഫ് ഗോൾഡിലെ 'കോറിൻ മക്കെൻസി എഡ്വേർഡ്സ്' എന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്. നിരവധി അന്താരാഷ്ട്ര ടെലിവിഷൻ പരമ്പരകളിലും അവർ അഭിനയിച്ചു. 2009 മുതൽ ബ്രിട്ടീഷ് ടെലിവിഷൻ പരമ്പരയായ വൈൽഡ് അറ്റ് ഹാർട്ടിൽ വനേസ എന്ന കഥാപാത്രത്തെയും അവതരിപ്പിച്ചു. ലാസ്റ്റ് റൈറ്റ്സ് ഓഫ് പാസേജ്, കേപ് ഓഫ് ഗുഡ് ഹോപ്പ് എന്നീ ചിത്രങ്ങളിൽ നിരവധി വേഷങ്ങൾ ചെയ്തു. 2004-ൽ റോക്സി എന്ന ചിത്രത്തിൽ നായികയായി അഭിനയിച്ചു. തുടർന്ന് ലിയോൺ ഷസ്റ്ററിനൊപ്പം 2005-ൽ പുറത്തിറങ്ങിയ മാമാ ജാക്ക് എന്ന സിനിമയിലും അഭിനയിച്ചു.
നിരവധി ടെലിവിഷൻ പരമ്പരകളായ ഇസിഡിംഗോ, ബിന്നെലാൻഡേഴ്‌സ്, ഇഹാവു, റോയർ ജൗവോട്ട്, സ്നിച്ച് എന്നിവയിലും അഭിനയിച്ചിട്ടുണ്ട്. 2016-ൽ കേപ് ടൗൺ ടെലിവിഷൻ ലഘുപരമ്പരയിൽ 'മാർഗരറ്റ് വാലസ്' എന്ന കഥാപാത്രത്തെ അവതരിപ്പിച്ചു. 2020 ജൂലൈയിൽ ലെഗസി എന്ന ടെലിവിഷൻ പരമ്പരയിൽ അവർ അഭിനയിച്ചു. അതിൽ 'ഫെലിസിറ്റി പ്രൈസ്' എന്ന വേഷം ചെയ്തു.
പുറംകണ്ണികൾ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ വർഗ്ഗം:1973-ൽ ജനിച്ചവർ
ലൂയിസ മേ ആൽക്കോട്ട്
ലൂയിസ മേ ആൽക്കോട്ട് (/ˈɔːlkət, -kɒt/; November 29, 1832 – March 6, 1888) അമേരിക്കൻ കവിയും നോവലിസ്റ്റും ആകുന്നു.
കൂടുതൽ വായനയ്ക്ക്
വർഗ്ഗം:1832-ൽ ജനിച്ചവർ വർഗ്ഗം:1888-ൽ മരിച്ചവർ വർഗ്ഗം:അമേരിക്കൻ അടിമത്ത നിരോധന പ്രവർത്തകർ വർഗ്ഗം:അമേരിക്കൻ വനിതാ നോവലിസ്റ്റുകൾ
എഡ്ന ഫെർബർ
എഡ്‍ന ഫെർബർ (ജീവിതകാലം: ആഗസ്റ്റ് 15, 1885 – ഏപ്രിൽ 16, 1968) ഒരു അമേരിക്കൻ നോവലിസ്റ്റും ചെറുകഥാകൃത്തും നാടകകൃത്തുമായിരുന്നു. അവരുടെ പ്രശസ്ത നോവലുകളിൽ പുലിറ്റ്സർ‌ പ്രൈസ് നേടിയ "So Big" (1924), "Show Boat" (1926), Cimarron (1929 ൽ പ്രസിദ്ധീകരിച്ച ഈ നോവലിനെ അവലംബിച്ച് 1931ൽ സിനിമ നിർമ്മിക്കപ്പെടുകയും ഏറ്റവും മികച്ച ചിത്രത്തിനുള്ള അക്കാദമി അവാർഡ് നേടുകയും ചെയ്തിരുന്നു), "Giant" (1952 ൽ പ്രസിദ്ധീകരിച്ച ഈ നോവൽ 1956 ൽ ഹോളിവുഡ് ചിത്രമായി പുറത്തിറങ്ങി) എന്നിവ ഉൾപ്പെടുന്നു.
ഫൈബ്രോസിസ്റ്റിക് ബ്രെസ്റ്റ് ചേയ്ഞ്ചസ്
സ്തനങ്ങളിൽ വേദന, ബ്രെസ്റ്റ് സിസ്റ്റുകൾ, ബ്രെസ്റ്റ് മാസ്സ് എന്നിവ ഉണ്ടാകാവുന്ന ഒരു അവസ്ഥയാണ് ഫൈബ്രോസിസ്റ്റിക് ബ്രെസ്റ്റ് ചേയ്ഞ്ചസ്. സ്തനങ്ങളെ "കട്ടിയായ" അല്ലെങ്കിൽ "പിട്ടുപോലുള്ള" എന്ന് വിശേഷിപ്പിക്കാം. ഹോർമോൺ ഉത്തേജനം മൂലം ആർത്തവചക്രത്തിന്റെ ചില ഭാഗങ്ങളിൽ ലക്ഷണങ്ങൾ വഷളായേക്കാം. ഇവ ക്യാൻസറുമായി ബന്ധമില്ലാത്ത സാധാരണ സ്തന മാറ്റങ്ങളാണ്.
റിസ്ക് ഘടകങ്ങളിൽ ആദ്യ ആർത്തവ സമയത്തെ ചെറുപ്രായവും ഒന്നുകിൽ വൈകിയ പ്രായത്തിൽ കുട്ടികളുണ്ടാകുകയോ ഇല്ലാതിരിക്കുകയോ ചെയ്യുന്നത് ഉൾപ്പെടുന്നു. ഇതൊരു രോഗമല്ല, മറിച്ച് സാധാരണ സ്തന മാറ്റങ്ങളെ പ്രതിനിധീകരിക്കുന്നു. രോഗനിർണയത്തിൽ സ്തനാർബുദം ഒഴിവാക്കുന്നത് ഉൾപ്പെടുന്നു. ഫൈബ്രോഡിനോമസ്, ഫൈബ്രോസിസ്, സ്തനത്തിലെ പാപ്പിലോമ എന്നിവയും ഫൈബ്രോസിസ്റ്റിക് മാറ്റങ്ങളിൽ ഉൾപ്പെടുന്നു.
മാനേജ്‌മെന്റിൽ ഈ അവസ്ഥയെക്കുറിച്ചുള്ള വിദ്യാഭ്യാസം, നന്നായി യോജിക്കുന്ന ബ്രാ ഉപയോഗിക്കൽ, ആവശ്യമെങ്കിൽ വേദനയ്ക്കുള്ള മരുന്ന് എന്നിവ ഉൾപ്പെട്ടേക്കാം. വേദനയ്ക്ക് ഇടയ്ക്കിടെ ഡാനാസോൾ അല്ലെങ്കിൽ ടാമോക്സിഫെൻ ഉപയോഗിക്കാം. 60% വരെ സ്ത്രീകളെ ബാധിക്കുന്നതായി കണക്കാക്കപ്പെടുന്നു. ഏറ്റവും സാധാരണയായി 30 നും 50 നും ഇടയിൽ പ്രായമുള്ളവരാണ്.
യോനിയിലെ ക്ലിയർ-സെൽ അഡിനോകാർസിനോമ
യോനിയിലെ ക്ലിയർ-സെൽ അഡിനോകാർസിനോമ അല്ലെങ്കിൽ ഗർഭാശയ മുഖത്തെ ഒരു അപൂർവ അഡിനോകാർസിനോമയാണ്. ഇംഗ്ലീഷ്:Clear-cell adenocarcinoma of the vagina (and/or cervix) ഇത് അപകടസാധ്യതയുള്ളതും ഗർഭാവസ്ഥയിൽ നിർദ്ദേശിക്കപ്പെടുന്ന മരുന്നുമായ ഡൈതൈൽസ്റ്റിൽബെസ്ട്രോൾ (ഡിഇഎസ്)-ന്റെ കഴിക്കുന്നതുമായി ബന്ധപ്പെട്ടിരിക്കുന്നു എന്നു കരുതുന്നു
നിർധാരണം
യോനിയിലെ ക്ലിയർ-സെൽ അഡിനോകാർസിനോമ ഒരു അപൂർവ അർബുദമാണ്. 30 വയസ്സിന് ശേഷം ഇത് സംഭവിക്കില്ലെന്ന് ഒരിക്കൽ കരുതിയിരുന്നെങ്കിലും, ഇത് ഇപ്പോഴും 40 കളിലും 50 കളിലും കാണപ്പെടുന്നു. യോനിയിലെ ക്ലിയർ-സെൽ അഡിനോകാർസിനോമയുടെ ചില പ്രധാന സൂചനകളും ലക്ഷണങ്ങളും ആർത്തവ ചക്രങ്ങൾക്കിടയിലുള്ള പാടുകൾ, ആർത്തവവിരാമത്തിനു ശേഷമുള്ള രക്തസ്രാവം, അസാധാരണ രക്തസ്രാവം, മാരകമായ പെരികാർഡിയൽ എഫ്യൂഷൻ അല്ലെങ്കിൽ കാർഡിയാക് ടാംപോനേഡ് എന്നിവയാണ്..
ജീആങ്ഷാൻനോസോറസ്
ചൈനയിൽ നിന്നും കണ്ടെത്തിയ ഒരു വലിയ ദിനോസർ ആണ് ജീആങ്ഷാൻനോസോറസ്. തുടക്ക ക്രിറ്റേഷ്യസ് കാലത്തു ആണ് ഇവ ജീവിച്ചിരുന്നത്. സോറാപോഡ് വംശത്തിൽ പെട്ട ദിനോസർ ആണ് ഇവ.
ശരീര ഘടന
സോറാപോഡ് വിഭാഗത്തിൽപ്പെട്ട മിക്ക ദിനോസറുകൾക്കും ഉണ്ടായിരുന്ന പോലെ നീണ്ട കഴുത്തും, വലിയ ശരീരവും, നീളമേറിയ വാലും ഉണ്ടായിരുന്നു. നാലു കാലുകളും ഉപയോഗിച്ചാണ്‌ ഇവ സഞ്ചരിച്ചിരുന്നത്. സസ്യഭോജികൾ ആയിരുന്നു ഇവ.
കുടുംബം
ടൈറ്റനോസോറീൻ കുടുംബത്തിൽ പെട്ട വളരെ വലിയ ഒരു ദിനോസറായിരുന്നു ഇവ.
പുറത്തേക്കുള്ള കണ്ണികൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
ജോർജ്ജ് സെഗൽ ജൂനിയർ
ജോർജ്ജ് സെഗൽ ജൂനിയർ (ജീവിതകാലം: ഫെബ്രുവരി 13, 1934 - മാർച്ച് 23, 2021) ഒരു അമേരിക്കൻ നടനായിരുന്നു. 1960 കളിലും 1970 കളിലും നാടകീയവും ഹാസ്യപ്രധാനവുമായ വേഷങ്ങളിലൂടെയാണ് അദ്ദേഹം ജനപ്രീതി നേടിയത്. ഷിപ്പ് ഓഫ് ഫൂൾസ് (1965), കിംഗ് റാറ്റ് (1965) തുടങ്ങിയ ശ്രദ്ധേയമായ ചലച്ചിത്രങ്ങളിലെ വേഷങ്ങളിലൂടെ ആദ്യമായി പ്രശസ്തിയിലേക്ക് ഉയർന്നതിന് ശേഷം, ഹൂസ് അഫ്രെയ്ഡ് ഓഫ് വിർജീനിയ വൂൾഫ് (1966) എന്ന ക്ലാസിക് നാടകീയ ചലച്ചിത്രത്തിൽ അദ്ദേഹം സഹനടനായി വേഷമിട്ടു.
അടുത്ത ഒന്നര ദശാബ്ദക്കാലത്തോളം, ദി ക്വില്ലർ മെമ്മോറാണ്ടം (1966), ദി സെന്റ് വാലന്റൈൻസ് ഡേ മസാക്ർ (1967), നോ വേ ടു ട്രീറ്റ് എ ലേഡി (1968), വെർ ഈസ് പോപ്പ (1970) ദി ഓൾ ആൻഡ് ദി പുസ്സികാറ്റ് (1970), ദി ഹോട്ട് റോക്ക് (1972), ബ്ലൂം ഇൻ ലവ് (1973), എ ടച്ച് ഓഫ് ക്ലാസ് (1973), കാലിഫോർണിയ സ്പ്ലിറ്റ് (1974), ദി ഡച്ചസ് ആൻഡ് ദി ഡർട്ട് വാട്ടർ ഫോക്സ് (1976), ഫൺ വിത്ത് ഡിക്ക് ആൻഡ് ജെയ്ൻ (1977) തുടങ്ങി വിവിധ വിഭാഗങ്ങളിലെ ശ്രദ്ധേയമായ നിരവധി സിനിമകളിൽ സെഗൽ തുടർച്ചയായി തൻറെ അഭിനയപാടവം കാഴ്ച്ചവച്ചു. ഒരു ജൂത കുടുംബപ്പേര് ഉപയോഗിച്ച് മുഖ്യ ധാരയിലേയ്ക്ക് ഉയർന്ന ആദ്യത്തെ അമേരിക്കൻ ചലച്ചിത്ര നടന്മാരിൽ ഒരാളായിരുന്ന അദ്ദേഹം തന്റെ തലമുറയിലെ മറ്റ് പ്രധാന അഭിനേതാക്കൾക്ക് വഴിയൊരുക്കി. തന്റെ പിൽക്കാല കരിയറിൽ, ലുക്ക് ഹൂസ് ടോക്കിംഗ് (1989), ഫോർ ദി ബോയ്സ് (1991), ദ മിറർ ഹാസ് ടു ഫേസസ് (1996), ഫ്ലർട്ടിംഗ് വിത്ത് ഡിസാസ്റ്റർ (1996), ലവ് ആൻഡ് അദർ ഡ്രഗ്സ് (2010) തുടങ്ങിയ ചിത്രങ്ങളിൽ സഹകഥാപാത്രങ്ങളായും അഭിനയിച്ചു.
ഹൂസ് അഫ്രെയ്ഡ് ഓഫ് വിർജീനിയ വൂൾഫ് എന്ന ചിത്രത്തിലെ പ്രകടനത്തിന് മികച്ച സഹനടനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ട അദ്ദേഹം കൂടാതെ എ ടച്ച് ഓഫ് ക്ലാസ് എന്ന ചിത്രത്തിലെ പ്രകടനത്തിൻറെ പേരിൽ ഒരു മോഷൻ പിക്ചർ മ്യൂസിക്കൽ അല്ലെങ്കിൽ കോമഡിയിലെ മികച്ച നടനുള്ള ഗോൾഡൻ ഗ്ലോബ് അവാർഡ് ഉൾപ്പെടെ രണ്ട് ഗോൾഡൻ ഗ്ലോബ് അവാർഡുകൾ നേടി.
പുറമ്പോക്ക് എങ്കിറാ പൊതുവുടമൈ
നിർമ്മാണം
മൂന്നു വർഷത്തിനു ശേഷം അവസാനം സംവിധാനം ചെയ്ത പെരന്മയ് (2009)ക്കു ശേഷം   ജനാനന്ദൻ തന്റെ അടുത്ത ചിത്രമായ ജിവയും ജയം രവിയും അവതരിപ്പിക്കുമെന്ന് പ്രഖ്യാപിച്ചു. ഈ ചിത്രത്തിന്റെ സംഗീതസംവിധായകൻ യുവാൻ ശങ്കർ രാജയെന്ന് പ്രഖ്യാപിച്ചു. 2013 ജനുവരി മധ്യത്തിൽ സിനിമാ പ്രവർത്തനം തുടങ്ങുകയായിരുന്നു. അഭിനേതാക്കൾ മറ്റു ഉത്തരവാദിത്തങ്ങളുമായി തിരക്കിലായിരുന്നതിനാൽ പദ്ധതി പിൻവലിക്കാൻ നിർബന്ധിതനായി.2013 ൽ ജനനാഥൻ പുറമ്പോക്ക് സിനിമയിൽ  ആര്യയും വിജയ് സേതുപതിയും പ്രധാന വേഷങ്ങളിൽ അഭിനയിക്കുമെന്ന് പ്രഖ്യാപിച്ചു. പുതുമുഖം വർഷൻ സംഗീതം നൽകിയും യുവൻ ശങ്കർ രാജയും എൻ കെ കെ ഏകാമ്പരവും കാമറയും കൈകാര്യം ചെയ്തു.
കാസ്റ്റിംഗ്
രാഷ്ട്രീയ ആക്ഷൻ ത്രില്ലർ ചിത്രമായ ഇതിൽ ആര്യ എന്ന കഥാപാത്രം സാമൂഹിക, സാമ്പത്തിക വിശകലന വിദഗ്ദ്ധ വേഷം അവതരിപ്പിക്കുന്നു. അതേസമയം വിജയ് സേതുപതി റയിൽവെ ചുമട്ടുതൊഴിലാളി വേഷം അവതരിപ്പിക്കുന്നു.
അവലംബം
വർഗ്ഗം:വിജയ് സേതുപതി അഭിനയിച്ച ചലച്ചിത്രങ്ങൾ
ഫോക്സ്-വാഗൺ
പ്രശസ്തമായ ഒരു ജർമ്മൻ വാഹനനിർമ്മാണ കമ്പനി ആണ് ഫോക്സ്-വാഗൺ. ജർമ്മനിയിലെ ഫോക്സ്ബർഗ് ആസ്ഥാനമായി പ്രവർത്തിക്കുന്ന ഈ കമ്പനി, ഫോക്സ്-വാഗൺ ഗ്രൂപ്പിന്റെ ഉടമസ്ഥതയിൽ ഉള്ളതാണ്.
ബിസിനസ്‌ വെബ്സൈറ്റായ "24/7 വാൾ സ്ട്രീറ്റ്" തയ്യാറാക്കിയ ലോകത്തിലെ  എക്കാലത്തെയു ഏറ്റവും കുടുതൽ വിൽക്കപ്പെട്ട പത്തു കാറുകളിൽ ഫോക്സ്-വാഗൺ -ന്റെ മൂന്നു കാറുകൾ; ഫോക്സ്-വാഗൺ ഗോൾഫ്, ഫോക്സ്-വാഗൺ ബീറ്റിൽ, ഫോക്സ്-വാഗൺ പസ്സാറ്റ്എന്നിവ ഇടം പിടിച്ചിട്ടുണ്ട്. കൂടാതെ 2011 -ൽ കാറുനിർമ്മാണ കമ്പനികളുടെ കൂട്ടത്തിൽ, ഗവേഷണത്തിനും വികസനത്തിനുമായി ഏറ്റവും കൂടുതൽ പണം ചിലവഴിച്ചതും ഫോക്സ്-വാഗൺ ആയിരുന്നു.
ജർമ്മൻ ഭാഷയിൽ ഫോക്സ്-വാഗൺ എന്ന വാക്കിനർത്ഥം ജനങ്ങളുടെ കാർ എന്നാണ്.
അവലംബം
വർഗ്ഗം:കമ്പനികൾ വർഗ്ഗം:കാർ നിർമ്മാണ കമ്പനികൾ വർഗ്ഗം:ജർമ്മനി ആസ്ഥാനമായുള്ള ബഹുരാഷ്ട്രകമ്പനികൾ വർഗ്ഗം:ഇന്ത്യയിലെ വാഹന നിർമ്മാണ കമ്പനികൾ വർഗ്ഗം:ആഡംബര മോട്ടോർ വാഹന നിർമ്മാതാക്കൾ‎
ചൂണ്ടവാലൻ കടുവ
ലഘുചിത്രം|From Chalavara, Palakkad ലഘുചിത്രം|പെൺതുമ്പി - പാലക്കാട് ജില്ലയിലെ ചളവറയിൽ നിന്നും കേരളത്തിൽ കാണപ്പെടുന്ന കടുവത്തുമ്പി കുടുംബത്തിൽ ഉള്ള ഒരു കല്ലൻതുമ്പിയിനമാണ് ചൂണ്ടവാലൻ കടുവ. ഇംഗ്ലീഷിൽ Lined Hooktail, Common Hooktail എന്നീ പേരുകളിൽ അറിയപ്പെടുന്നു. ഇന്ത്യ മുതൽ തുർക്കിവരെ ഇവയെ കാണാറുണ്ട്.
ഇതിന്റെ ചെറുവാലുകൾക്ക് (anal appendages) ചൂണ്ടയുടെ ആകൃതിയാണ്. ഓറഞ്ചു നിറത്തിലുള്ള ഈ ചെറുവാലുകളുടെ സവിശേഷാകൃതിയാണ് ഇവയെ തിരിച്ചറിയാൻ സഹായിക്കുന്നത്. കേരളത്തിൽ മിക്കയിടങ്ങളിലും സാധാരണയായി കാണപ്പെടുന്നു. തുറസ്സായ സ്ഥലങ്ങളിലുള്ള  ചെറിയ പുൽക്കാടുകളാണ് ഇവയുടെ പ്രധാന വാസസ്ഥലം.
വിവരണം
ആൺതുമ്പി: മഞ്ഞനിറത്തിലുള്ള ശരീരത്തിൽ തവിട്ടു നിറത്തിലും കറുപ്പ് നിറത്തിലുമുള്ള അടയാളങ്ങൾ കാണാം. കണ്ണുകൾക്ക് നീല കലർന്ന ചാരനിറമാണ്. മഞ്ഞ നിറത്തിലുള്ള ഉദരത്തിൽ (പിൻ ഭാഗത്ത്) x ആകൃതിയിലുള്ള ഒരു അടയാളം കാണാം. ഉദരത്തിന്റ വശങ്ങളിൽ സമാന്തരമായിട്ടുള്ള 3 തവിട്ട് വരകൾ കാണാം. കാലുകൾക്കു കറുപ്പ് കലർന്ന മഞ്ഞ നിറമാണ്. സുതാര്യമായ ചിറകുകളുടെ വശങ്ങളിൽ മഞ്ഞ കലർന്ന വെളുപ്പ് നിറം വ്യാപിച്ചു കാണാം.
പെൺതുമ്പികൾ കാഴ്ച്ചയിൽ ആൺതുമ്പികളെപ്പോലെ ആണെങ്കിലും ശരീരത്തിന്റെ നിറം മങ്ങിയതായിരിക്കും. ഇവയുടെ വാലിന്റെ അറ്റം ശോഷിച്ചതാണ്. ചെറുവാലുകൾക്ക് ചൂണ്ടയുടെ ആകൃതി കാണുകയുമില്ല. ചിലയിടങ്ങളിൽ ചൂണ്ടവാലൻ  കടുവ തുമ്പികൾക്ക് ശരീരത്തിലുള്ള മഞ്ഞ നിറത്തിനു പകരം  പച്ചകലർന്ന മഞ്ഞ കണ്ടു വരുന്നു. മഴ കൂടുതലായി കിട്ടുന്ന സ്ഥലങ്ങളിൽ മഞ്ഞ കലർന്ന പച്ച വേഷക്കാരെയാണ് കണ്ടുവരുന്നത്.
വാസസ്ഥലം
അരുവികളുടെയും പുഴകകളുടെയും കരയിലും, തടാകങ്ങൾ, കുളങ്ങൾ തുടങ്ങിയ ജലാശയങ്ങളുടെ തീരത്തും ഇവയെ സാധാരണമായി കാണാം. വർഷം മുഴുവനും ഇവയെ കാണാറുണ്ട്. ഒഴുകുന്ന നദികളിലും, ചെറിയ കുളങ്ങളിലും, ചതുപ്പു നിലങ്ങളിലുമെല്ലാം ഇവ പ്രജനനം നടത്തുന്നു.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ
കുമരകം ഗ്രാമപഞ്ചായത്ത്
കോട്ടയം ജില്ലയിലെ കോട്ടയം താലൂക്കിൽ പള്ളം ബ്ളോക്കിൽ കുമരകം വില്ലേജ് ഉൾപ്പെടുന്ന ഗ്രാമപഞ്ചായത്താണ് 51.67 ചതുരശ്ര കിലോമീറ്റർ വിസ്തീർണ്ണമുള്ള കുമരകം ഗ്രാമപഞ്ചായത്ത്.
വാർഡുകൾ
കുമരകം ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ്
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
റോയൽ കാസിൽ, വാർസോ
പോളിഷ് രാജാക്കന്മാരുടെ ഔദ്യോഗിക വസതിയായി നൂറ്റാണ്ടുകളിലുടനീളം സേവിച്ചിരുന്ന ഒരു രാജകീയ വസതിയാണ് വാർസോയിലെ റോയൽ കാസിൽ (പോളീഷ്: Zamek Królewski w Warszawie). വാർസോ ഓൾഡ് ടൗണിന്റെ പ്രവേശന കവാടത്തിൽ കാസിൽ സ്ക്വയറിലാണ് ഇത് സ്ഥിതിചെയ്യുന്നത്. 16-ആം നൂറ്റാണ്ട് മുതൽ 1795-ലെ പോളണ്ടിന്റെ അന്തിമ വിഭജനം വരെ രാജാവിന്റെ സ്വകാര്യ ഓഫീസുകളും രാജകീയ കോടതിയുടെ അഡ്മിനിസ്ട്രേറ്റീവ് ഓഫീസുകളും കോട്ടയിലായിരുന്നു.
തുടക്കത്തിൽ, ഉറപ്പുള്ള സമുച്ചയം മസോവിയൻ പ്രഭുക്കന്മാരുടെ വസതിയായി പ്രവർത്തിച്ചു. 1600-കളുടെ തുടക്കത്തിൽ, ക്രാക്കോവിലെ വാവൽ കാസിലിന് പകരം രാജാവിന്റെയും പാർലമെന്റിന്റെയും (ചേംബർ ഓഫ് ഡെപ്യൂട്ടീസ്, സെനറ്റ്), പോളിഷ്-ലിത്വാനിയൻ കോമൺവെൽത്ത് എന്നിവയുടെ സീറ്റായി ഇത് നിയുക്തമാക്കി. മധ്യകാല ഗോതിക് ഘടന ഇറ്റാലിയൻ മാനറിസത്തിലേക്ക് പുനർനിർമ്മിച്ചത് ആർക്കിടെക്റ്റുകളായ മാറ്റിയോ കാസ്റ്റെലിയും ജിയോവാനി ബാറ്റിസ്റ്റ ട്രെവാനോയുമാണ്. കിഴക്കേ അറ്റത്തുള്ള ബറോക്ക് രൂപകല്‌പനയുള്ള പാർശ്വഘടന ഗെയ്റ്റാനോ ചിയാവേരി രൂപകൽപ്പന ചെയ്യുകയും 1747-ൽ പൂർത്തിയാക്കുകയും ചെയ്തു.
പോളണ്ടിന്റെ ചരിത്രത്തിലെ നിരവധി ശ്രദ്ധേയമായ സംഭവങ്ങൾക്ക് റോയൽ കാസിൽ സാക്ഷ്യം വഹിച്ചു; 1791 മെയ് 3-ലെ ഭരണഘടന, യൂറോപ്പിലെ ആദ്യത്തേതും ലോകത്തിലെ ഏറ്റവും പഴക്കമുള്ള രണ്ടാമത്തെ ക്രോഡീകരിച്ച ദേശീയ ഭരണഘടനയും, നാലുവർഷത്തെ പാർലമെന്റാണ് ഇവിടെ തയ്യാറാക്കിയത്. പോളണ്ടിന്റെ വിഭജനത്തെത്തുടർന്ന് ഈ കെട്ടിടം നിയോക്ലാസിക്കൽ ശൈലിയിലേക്ക് പുനർരൂപകൽപ്പന ചെയ്തു. രണ്ടാം പോളിഷ് റിപ്പബ്ലിക്കിന് കീഴിൽ (1918-1939), ഇത് പോളിഷ് രാഷ്ട്രത്തലവന്റെയും പ്രസിഡന്റിന്റെയും ഇരിപ്പിടമായിരുന്നു.
രണ്ടാം ലോകമഹായുദ്ധം കെട്ടിടത്തിന് പൂർണ നാശം വരുത്തി. 1939 സെപ്തംബറിൽ ഇത് ലുഫ്റ്റ്വാഫ് യുദ്ധവിമാനം ലക്ഷ്യമാക്കി ജ്വലിപ്പിച്ചു. തുടർന്ന് 1944-ലെ വാർസോ കലാപം പരാജയപ്പെട്ടതിനെത്തുടർന്ന് നാസികൾ പൊട്ടിത്തെറിച്ചു. 1965-ൽ, അവശേഷിക്കുന്ന മതിൽ ശകലങ്ങൾ, നിലവറകൾ, തൊട്ടടുത്തുള്ള ചെമ്പ്-മേൽക്കൂര കൊട്ടാരം, കുബിക്കി ആർക്കേഡുകൾ എന്നിവ രജിസ്റ്റർ ചെയ്തു. ചരിത്ര സ്മാരകങ്ങൾ. 1971-1984 വർഷങ്ങളിൽ പുനർനിർമ്മാണം നടത്തി. ഈ സമയത്ത് അതിന്റെ പതിനേഴാം നൂറ്റാണ്ടിന്റെ യഥാർത്ഥ രൂപം വീണ്ടെടുത്തു. 1980-ൽ, റോയൽ കാസിലും ചുറ്റുമുള്ള ഓൾഡ് ടൗണും യുനെസ്കോയുടെ ലോക പൈതൃക സൈറ്റായി മാറി. ഇന്ന്, ഇത് വർഷം തോറും 500,000-ത്തിലധികം ആളുകൾ സന്ദർശിക്കുന്ന ഒരു മ്യൂസിയമായും വാഴ്‌സോയുടെ ഏറ്റവും തിരിച്ചറിയാവുന്ന ലാൻഡ്‌മാർക്കുകളിലൊന്നായും പ്രവർത്തിക്കുന്നു.
മധ്യകാലഘട്ടത്തിലെ കോട്ട
1339-ൽ, പോളണ്ടിലെ രാജാവായ കാസിമിർ മൂന്നാമൻ ജർമ്മൻ ട്യൂട്ടോണിക് ഓർഡറിനെതിരെ കൊണ്ടുവന്ന ഒരു കേസ് വാർസോയിലെ മാർപ്പാപ്പ ലെഗേറ്റ് കേട്ടു. പോളിഷ് പ്രദേശത്തിന്റെ ഒരു ഭാഗം ആയ പോമറേനിയ, കുയാവിയ പ്രദേശങ്ങൾ അവർ നിയമവിരുദ്ധമായി പിടിച്ചെടുത്തതായി അദ്ദേഹം അവകാശപ്പെട്ടു. ഈ കേസിലെ രേഖകൾ വാർസോയുടെ അസ്തിത്വത്തിന്റെ ആദ്യകാല രേഖാമൂലമുള്ള സാക്ഷ്യമാണ്. അക്കാലത്ത്, മൺകട്ടയും മരവും കൊണ്ട് ചുറ്റപ്പെട്ട കോട്ടയുള്ള ഒരു പട്ടണം, ഇപ്പോൾ റോയൽ കാസിൽ സ്ഥിതി ചെയ്യുന്നിടത്താണ് സ്ഥിതി ചെയ്യുന്നത്. അത് മസോവിയയിലെ ഡ്യൂക്കായ ട്രോജ്ഡന്റെ ഇരിപ്പിടമായിരുന്നു. പതിമൂന്നാം നൂറ്റാണ്ടിന്റെ അവസാനത്തിൽ, ഡ്യൂക്ക് കോൺറാഡിന്റെ ഭരണകാലത്ത്, "സ്മോൾ മാനർ" (ലാറ്റിൻ: ക്യൂരിയ മൈനർ) എന്ന തടി-മൺ ഗോർഡ് സ്ഥാപിച്ചു. അടുത്ത ഡ്യൂക്ക്, കാസിമിർ ഒന്നാമൻ, ഒരുപക്ഷേ വാർസോയിലെ ആദ്യത്തെ ഇഷ്ടിക കെട്ടിടങ്ങളിലൊന്ന് ആയ ഗ്രേറ്റ് ടവർ (ലാറ്റിൻ: ടൂറിസ് മാഗ്ന) നിർമ്മിക്കാൻ തീരുമാനിച്ചു. .
പതിനാലാം നൂറ്റാണ്ടിന്റെ മധ്യത്തിൽ കാസിൽ ടവർ നിർമ്മിക്കപ്പെട്ടു. അതിന്റെ ആദ്യ നില വരെയുള്ള അവശിഷ്ടങ്ങൾ ഇന്നും നിലനിൽക്കുന്നു. ഡ്യൂക്ക് ജാനുസ് ഒന്നാമൻ മസോവിയയുടെ ഭരണകാലത്ത്, 1407 നും 1410 നും ഇടയിൽ ക്യൂറിയ മെയ്യർ (ബിഗ് മാനർ) സ്ഥാപിക്കപ്പെട്ടു.. 1944-ൽ നിലനിന്നിരുന്ന അതിന്റെ മുൻഭാഗം ജർമ്മനികൾ തകർത്തു. പക്ഷേ അതിനുശേഷം പുനർനിർമിച്ചു. പുതിയ വസതിയുടെ സ്വഭാവവും അതിന്റെ വലിപ്പവും (47.5 m/14.5 m) കെട്ടിടങ്ങളുടെ നില മാറ്റാൻ തീരുമാനിച്ചു. 1414 മുതൽ അത് ഒരു പ്രിൻസ് മാനറായി പ്രവർത്തിച്ചു.
നവോത്ഥാന കാലഘട്ടം
1526-ൽ മസോവിയ പ്രദേശം പോളണ്ട് രാജ്യത്തിൽ ഉൾപ്പെടുത്തിയപ്പോൾ, അതുവരെ മസോവിയയിലെ പ്രഭുക്കന്മാരുടെ കോട്ടയായിരുന്ന ഈ കെട്ടിടം രാജകീയ വസതികളിൽ ഒന്നായി മാറി. 1548 മുതൽ ബോണ സ്‌ഫോർസ രാജ്ഞി തന്റെ പെൺമക്കളായ ഹംഗറി രാജ്ഞിയായ ഇസബെല, പിന്നീട് സ്വീഡൻ രാജ്ഞിയായ കാതറിൻ, പിന്നീട് പോളണ്ട് രാജ്ഞിയായ അന്ന ജാഗിയേലോൺ എന്നിവരോടൊപ്പം താമസിച്ചു. 1556-1557-ലും 1564-ലും പോളണ്ടിലെ രാജാവായ സിഗിസ്മണ്ട് II അഗസ്റ്റസ് വാർസോയിൽ രാജകീയ പാർലമെന്റുകൾ വിളിച്ചുകൂട്ടി. അവർ കോട്ടയിൽ വച്ച് കണ്ടുമുട്ടി. പോളിഷ് ക്രൗണും ലിത്വാനിയയിലെ ഗ്രാൻഡ് ഡച്ചിയും ഒരൊറ്റ രാജ്യമായി സംയോജിപ്പിച്ച ലുബ്ലിൻ യൂണിയനെ (1569) തുടർന്ന്, വാർസോ കാസിൽ സ്ഥിരമായി ദ്വിരാഷ്ട്ര സംസ്ഥാനത്തിന്റെ പാർലമെന്റ് യോഗം ചേരുന്ന സ്ഥലമായിരുന്നു. 1569-1572-ൽ സിഗിസ്മണ്ട് II അഗസ്റ്റസ് രാജാവ് കോട്ടയിൽ മാറ്റങ്ങൾ വരുത്താൻ തുടങ്ങി. വാസ്തുശില്പികൾ ജിയോവാനി ബാറ്റിസ്റ്റ ഡി ക്വാഡ്രോ, ജിയാകോപോ പാരിയോ എന്നിവരായിരുന്നു.
പാർലമെന്റിന്റെ ഒരു മീറ്റിംഗ് സ്ഥലം നൽകുന്നതിനായി താഴത്തെ നിലയിൽ ചേംബർ ഓഫ് ഡെപ്യൂട്ടീസ് (Sejm – delegates of the gentry), ഒന്നാം നിലയിൽ (പഴയ ചേംബർ ഓഫ് ഡെപ്യൂട്ടീസ്) സെനറ്റ് ചേംബർ (രാജാവിന്റെ സാന്നിധ്യത്തിൽ സെനറ്റർമാർ തർക്കിച്ചിടത്ത്) എന്നിവയ്ക്കായി ക്യൂറിയ മെയ്യർ മാറ്റി. പാർലമെന്ററി ആവശ്യങ്ങൾക്കായി മാത്രം ഉപയോഗിക്കുന്ന ഒരു കെട്ടിടം സൃഷ്ടിക്കുന്നതിനുള്ള യൂറോപ്പിലെ ആദ്യ ശ്രമങ്ങളിലൊന്നായിരുന്നു ഇത്. പോളണ്ട്, ലിത്വാനിയ, പ്രതിനിധികൾ തിരഞ്ഞെടുക്കപ്പെട്ട വിവിധ പ്രദേശങ്ങൾ എന്നിവയുടെ മുഖചിത്രങ്ങൾ - ക്യൂറിയ മെയ്യറിന്റെ പാർലമെന്ററി സ്വഭാവം ഊന്നിപ്പറയുന്നു. "റോയൽ ഹൗസ്" എന്നറിയപ്പെടുന്ന നവോത്ഥാന ശൈലിയിലുള്ള ഒരു പുതിയ കെട്ടിടം ക്യൂറിയ മെയ്യറിനോട് ചേർന്ന് സ്ഥാപിച്ചു. പാർലമെന്റ് സമ്മേളനം നടക്കുമ്പോൾ രാജാവ് അവിടെ താമസിച്ചിരുന്നു.
വാസ കാലഘട്ടവും പ്രളയവും
. 1598-1619 ൽ കോട്ട വിപുലീകരിച്ചു. ജിയോവാനി ട്രെവാനോ ആയിരുന്നു പുനർനിർമ്മാണത്തിന്റെ ചുമതല.]]. വെനീഷ്യൻ വാസ്തുശില്പിയായ വിൻസെൻസോ സ്കാമോസി അദ്ദേഹത്തിന്റെ പദ്ധതികൾ തിരുത്തിയിരിക്കാം.
1601-നും 1603-നും ഇടയിൽ ജിയാകോമോ റോഡോണ്ടോ പുതിയ വടക്കൻ വിംഗിനെ പൂർത്തിയാക്കി. 1602 മുതൽ പൗലോ ഡെൽ കോർട്ടെ കൽപ്പണി ചെയ്യുകയായിരുന്നു. പിന്നീട് 1614-ന് ശേഷം, മാറ്റിയോ കാസ്റ്റെല്ലി നേതൃത്വം നൽകിയപ്പോൾ, പടിഞ്ഞാറൻ വിഭാഗം ചാൻസലറികളായും മാർഷൽ ഓഫീസായും (ഇന്നത്തെ പ്ലാക് സാംകോവിയിൽ നിന്ന്) നിർമ്മിക്കപ്പെട്ടു. തെക്കേ പാർശ്വഘടന അവസാനം നിർമ്മിച്ചു. ആ രീതിയിൽ മാനറിസ്റ്റ്-ആദ്യകാല ബറോക്ക് ശൈലിയിലുള്ള അഞ്ച് പാർശ്വഘടനകൾ നിർമ്മിച്ചു. 1619-ൽ ന്യൂ റോയൽ ടവർ (ലാറ്റിൻ: നോവ ടൂറിസ് റീജിയ) സിഗിസ്മണ്ട്സ് ടവർ എന്നും അറിയപ്പെടുന്നു. 60 മീറ്റർ ഉയരമുള്ള ഇത് 90 മീറ്റർ നീളത്തിൽ പുതുതായി നിർമ്മിച്ച പടിഞ്ഞാറൻ കോട്ടയുടെ മധ്യത്തിലാണ് സ്ഥാപിച്ചത്. ഗോപുരത്തിന്റെ മുകളിൽ, സ്വർണ്ണം പൂശിയ കൈകളും ചെമ്പ് മുഖവുമുള്ള ഒരു ക്ലോക്ക് സ്ഥാപിച്ചു. പുതിയ ഗോപുരത്തിന്റെ ശിഖരത്തിന് 13 മീറ്റർ ഉയരമുണ്ടായിരുന്നു. മുകളിൽ തെന്നിപ്പോവുന്ന കൈപ്പിടികളും ചെമ്പ് പതാകയും ഉണ്ടായിരുന്നു.
1611 ഒക്ടോബർ 29-ന് സെനറ്ററുടെ ചേംബറിൽ, ഹെറ്റ്മാൻ സ്റ്റാനിസ്ലാവ് Żółkiewski പിടികൂടിയ റഷ്യയിലെ സാർ വാസിലി നാലാമൻ, പോളിഷ് രാജാവായ സിഗിസ്മണ്ട് മൂന്നാമൻ വാസയ്ക്ക് ആദരാഞ്ജലികൾ അർപ്പിച്ചു.
പോളിഷ് രാജാവായ സിഗിസ്മണ്ട് മൂന്നാമനും വാസ രാജവംശത്തിന്റെ പിൻഗാമികളായ വ്ലാഡിസ്ലാവ് IV വാസയും ജോൺ II കാസിമിർ വാസയും കോട്ടയിൽ പൗരസ്ത്യ തുണിത്തരങ്ങൾ, ടേപ്പ്സ്ട്രികൾ, ടിഷ്യൻ, വെറോണീസ് തുടങ്ങിയ പ്രശസ്ത കലാകാരന്മാരുടെ നിരവധി പെയിന്റിംഗുകൾ തുടങ്ങി നിരവധി സമ്പന്നമായ കലാസൃഷ്ടികൾ ജാക്കോപോ, ലിയാൻഡ്രോ ബസ്സാനോ, ടിന്റോറെറ്റോ, പാൽമ ഇൽ ജിയോവാനെ, അന്റോണിയോ വാസിലാച്ചി, ടോമാസോ ഡോളബെല്ല, ഗ്വെർസിനോ, ഗ്വിഡോ റെനി, ജോസഫ് ഹെയ്ന്റ്സ്,[10] ബാർത്തലോമിയസ് സ്പ്രാഞ്ചർ, റോലന്റ് സാവേരി, പീറ്റർ സൗട്ട്മാൻ, പീറ്റർ ഡാങ്കെർട്‌സ് ഡി റിജ്, പീറ്റർ പോൾ റൂബൻസ്, ജാൻ ബ്രൂഗൽ ദി എൽഡർ, ഡാനിയൽ സെഗേഴ്‌സ്, ജോർജ്ജ് ഡാനിയൽ ഷുൾട്‌സ്, ജിയാംബോലോഗ്ന, ജിയോവന്നി ഫ്രാൻസെസ്കോ സൂസിനി, അഡ്രിയൻ ഡി വ്രീസ് എന്നിവരുടെ ശിൽപങ്ങൾകോട്ടയിൽ ശേഖരിച്ചു. സ്വീഡന്റെയും റഷ്യയുടെയും പോളണ്ടിന്റെ അധിനിവേശത്തിൽ ഈ മഹത്തായ കലാസൃഷ്ടികൾ നശിപ്പിക്കപ്പെടുകയോ കൊള്ളയടിക്കപ്പെടുകയോ ചെയ്തു.(പ്രളയം, 1655-1657) അമൂല്യമായ ചിത്രങ്ങൾ, ഫർണിച്ചറുകൾ, ടേപ്പ്സ്ട്രികൾ, രാജകീയ ലൈബ്രറി, ക്രൗൺ ആർക്കൈവ്, നിരവധി ശിൽപങ്ങൾ, മുഴുവൻ നിലകൾ, രാജകീയ പതാകകൾ എന്നിവ സ്വീഡിഷുകാർ എടുത്തു.. കോട്ടയിൽ അവർക്ക് ഒരു സൈനിക ലസാരെത്ത് ഫീൽഡ് ഹോസ്പിറ്റൽ ഉണ്ടായിരുന്നു. അത് കെട്ടിടങ്ങളുടെ നാശത്തിന് കാരണമായി. ഏതാനും മാസങ്ങൾക്കുശേഷം സൈന്യം ബാക്കിയുള്ളവ നശിപ്പിച്ചു. ഭൂരിഭാഗം ചെമ്പ് മൂലകങ്ങളും കൊള്ളയടിക്കുകയും കോട്ടയുടെ ബാക്കിയുള്ള തറ കീറുകയും ചെയ്തു.
വാസ കാലഘട്ടത്തിലെ സംരക്ഷിത കോട്ട ഫർണിച്ചറുകളിൽ ഭൂരിഭാഗവും വാർസോയിലെ വിസിറ്ററിസ്റ്റ് മൊണാസ്റ്ററിയുടെ ശേഖരത്തിൽ സ്ഥാനം കണ്ടെത്തി. അവസാനത്തെ വാസ, ജോൺ II കാസിമിർ, ഫ്രഞ്ച് വംശജനായ ഭാര്യ മേരി ലൂയിസ് ഗോൺസാഗ എന്നിവരിൽ നിന്നുള്ള സംഭാവനയായി.
1628-ൽ ആദ്യത്തെ പോളിഷ് ഓപ്പറ - ഗലാറ്റിയ, കോട്ടയിൽ അരങ്ങേറി. റോയൽ കാസിൽ നിലനിന്നിരുന്ന വലിയ ഓപ്പറ ഹാൾ (ഇരട്ട നിലകളുള്ള, 50 മീറ്ററിലധികം നീളം), സ്വീഡൻകാരും ജർമ്മനികളും തകർത്തു. 1660-കളിൽ രാജാവ് ജോൺ II കാസിമിർ പുനർനിർമ്മിച്ചു.
അവസാന ബറോക്ക് കാലഘട്ടം
. 1657-ൽ ഇറ്റാലിയൻ വാസ്തുശില്പിയായ ഇസിഡോർ അഫൈറ്റിന്റെ മാർഗനിർദേശപ്രകാരം കോട്ടയുടെ പുനർനിർമ്മാണം ആരംഭിച്ചു. പണത്തിന്റെ അഭാവം കാരണം, അടുത്ത പോളിഷ് രാജാവായ മൈക്കൽ I കോറിബട്ട് സമൂലമായ പുനർനിർമ്മാണത്തെക്കുറിച്ച് തീരുമാനിച്ചില്ല. തകർന്ന കെട്ടിടങ്ങൾ പുനർനിർമ്മിക്കുന്നതിൽ മാത്രം പരിമിതപ്പെടുത്തി. വസതിയുടെ മോശം സാഹചര്യങ്ങൾ കാരണം 1669-ൽ അദ്ദേഹത്തിന് ഉജാസ്‌ദോ കാസിലിലേക്ക് മാറേണ്ടിവന്നു. 1696-ൽ അടുത്ത പോളിഷ് രാജാവായ ജോൺ മൂന്നാമൻ സോബിസ്‌കി മരിക്കുന്നത് വരെ ഗൗരവമേറിയ ജോലികളൊന്നും നടന്നില്ല. കെട്ടിടത്തിന്റെ അവസ്ഥയെക്കുറിച്ചുള്ള നിലവിലെ പരിശോധനകൾ മാത്രമായി അവർ ജോലി പരിമിതപ്പെടുത്തി. പാർലമെന്റിന്റെ സെഷനുകൾ കോട്ടയിൽ തുടർന്നു. കൂടാതെ പ്രഷ്യയിലെ ഹോഹെൻസോളെർ ഡ്യൂക്കുകൾ പോളണ്ടിലെ രാജാക്കന്മാർക്ക് ആദരാഞ്ജലി അർപ്പിച്ചപ്പോഴും വിദേശ രാജ്യങ്ങളിലെ അംബാസഡർമാരെ രാജാവ് സ്വീകരിച്ച സന്ദർഭങ്ങളിലും പാർലമെന്റിന്റെ സമ്മേളനങ്ങൾ കോട്ടയിലും വിവിധ സംസ്ഥാന അവസരങ്ങളിലും തുടർന്നു.
1697-ലെ തിരഞ്ഞെടുപ്പിൽ അഗസ്റ്റസ് രണ്ടാമനെ തിരഞ്ഞെടുത്ത ശേഷം, കോട്ട വീണ്ടും വഷളാകാൻ തുടങ്ങി. സ്വീഡനിലെ രാജാവായ ചാൾസ് പന്ത്രണ്ടാമനുമായുള്ള ഒരു പുതിയ സംഘർഷം രാജാവിന്റെ ബജറ്റിനെ ഗണ്യമായി പരിമിതപ്പെടുത്തി. പ്രശ്‌നങ്ങൾക്കിടയിലും, 1698-ൽ അഗസ്റ്റസ് രണ്ടാമൻ ഒരു വസതി പുനർനിർമ്മാണ പദ്ധതി കമ്മീഷൻ ചെയ്തു. 1700-ൽ വിദേശത്ത് നിന്ന് വന്ന ജോഹാൻ ഫ്രെഡ്രിക്ക് കാർച്ചറാണ് ഇത് ചെയ്തത്. 1702 മെയ് 25-ന് സ്വീഡിഷുകാർ വാഴ്സോയിലെ റോയൽ കാസിൽ വീണ്ടും പിടിച്ചെടുത്തു. 500 കിടക്കകളുള്ള ഒരു ആശുപത്രി സൃഷ്ടിച്ചു. കൂടാതെ ദ ചേംബർ ഓഫ് ഡെപ്യൂട്ടീസ്, മന്ത്രിമാരുടെ മുറികൾ എന്നിവയിൽ അവർ ഒരു തൊഴുത്ത് സ്ഥാപിച്ചു. 1704-ൽ പോളിഷ് സൈന്യത്തിന്റെ ഉപരോധസമയത്ത് കോട്ട തിരിച്ചുപിടിച്ചു എന്നിരുന്നാലും, താമസിയാതെ സ്വീഡന്റെ സൈന്യം ഒരിക്കൽ കൂടി ഇത് തിരിച്ചുപിടിച്ചു. 1707-ൽ, അഗസ്റ്റസ് രണ്ടാമനും സ്വീഡനിലെ ചാൾസ് പന്ത്രണ്ടാമനും തമ്മിലുള്ള സമാധാന ഉടമ്പടി പ്രകാരം, റഷ്യൻ സഖ്യസേന വാർസോയിൽ പ്രവേശിച്ചു. റഷ്യയിലെ സാർ പീറ്റർ ഒന്നാമൻ കോട്ടയിൽ താമസമാക്കി. രണ്ട് മാസത്തിനുശേഷം, റഷ്യൻ സൈന്യം വാർസോയിൽ നിന്ന് നീക്കം ചെയ്യപ്പെട്ടു. ടോമാസോ ഡോളബെല്ലയുടെ ചിത്രങ്ങൾ ഉൾപ്പെടെയുള്ള കലാസൃഷ്ടികൾ അവരോടൊപ്പം കൊണ്ടുപോയി. അതിൽ റഷ്യക്കാർക്ക് വളരെ പ്രധാനപ്പെട്ട രണ്ട് ചിത്രങ്ങൾ The Defense of Smolensk and Russian Tsar Vasili IV compelled to kneel before Polish King Sigismund III of Poland ഉൾപ്പെടുന്നു. പോളണ്ടിലെ രാജാവ് സിഗിസ്മണ്ട് മൂന്നാമൻ. Władysław's Opera Hall പൂർണ്ണമായും നശിച്ചു, ഒരിക്കലും പുനഃസ്ഥാപിച്ചില്ല.
1713 മുതൽ 1715 വരെ കാർച്ചറുടെ പദ്ധതികൾക്കനുസരിച്ചുള്ള പുനർനിർമ്മാണം ആരംഭിച്ചു. 1717-ൽ പാർലമെന്റ് ഹാൾ പൂർണ്ണമായും പുനർനിർമിച്ചു. സാക്സൺ ഭരണാധികാരികളെ ഒരു കിരീടധാരണ ഹാളായി സേവിക്കാൻ ഇത് ഉപയോഗിച്ചിരുന്നു. തുടർന്നുള്ള വർഷങ്ങളിൽ, 1722 നും 1723 നും ഇടയിൽ, മറ്റ് കോട്ട ഹാളുകൾ പരിവർത്തനം ചെയ്യപ്പെട്ടു - ആർക്കിടെക്റ്റ് ജോക്കിം ഡാനിയൽ വോൺ ജൗച്ചിന്റെ നേതൃത്വത്തിൽ, പുതിയ സെനറ്റ് ചേംബർ നിർമ്മിച്ചു. കൂടാതെ 60 പോളിഷ് പ്രവിശ്യാ ചിഹ്നങ്ങൾ, പാനലിംഗ്, മോൾഡിംഗുകൾ, ലെസീൻ എന്നിവ ഉൾപ്പെടെ എല്ലാ ഫർണിച്ചറുകളും പഴയതിൽ നിന്ന് പുതിയ സ്ഥലത്തേക്ക് മാറ്റി. 1732 മെയ് 31-ന്, കോട്ടയിൽ തീപിടിത്തമുണ്ടായി. പടിഞ്ഞാറൻ ഉയരവും സിഗിസ്മണ്ട്സ് ഗോപുരത്തിന്റെ ഭാഗവും ആർമേച്ചർ എന്നറിയപ്പെടുന്ന ബാഹ്യ മുഖചിത്രങ്ങളും നശിപ്പിച്ചു.
1733-ൽ അഗസ്റ്റസ് മൂന്നാമൻ പോളിഷ് സിംഹാസനത്തിൽ എത്തിയതിന് ശേഷമാണ് റോയൽ കാസിലിന്റെ അടുത്ത പുനർനിർമ്മാണ പദ്ധതി പ്രത്യക്ഷപ്പെട്ടത്. 1734-ൽ രൂപീകരിച്ചതും 1737-ൽ ആർക്കിടെക്റ്റ് ഗെയ്റ്റാനോ ചിയാവേരി വികസിപ്പിച്ചതുമായ പുതിയ പദ്ധതികൾ, കോട്ടയുടെ മുൻഭാഗത്തിന്റെ പുനർനിർമ്മാണവും കണ്ടു. റോക്കോകോ ശൈലിയിലുള്ള വിസ്‌റ്റുല വശം, സാക്‌സൺ എലവേഷൻ എന്ന് വിളിക്കപ്പെടുന്ന ഒരു പുതിയ രൂപീകരണത്തിനും വടക്ക്-കിഴക്ക് ഭാഗത്തെ അൽടാന ടവറുമായി പരിവർത്തനം ചെയ്യാനും ഉദ്ദേശിച്ചുള്ളതാണ്. അവിടെ 3 രണ്ട് നിലകളുള്ള അവന്റ്-കോർപ്‌സ് (റിസാൾട്ടോ) ആസൂത്രണം ചെയ്തിരുന്നു. 1740-നും 1752-നും ഇടയിൽ ഈ പദ്ധതികൾക്കനുസൃതമായ പുനർനിർമ്മാണ പ്രവർത്തനങ്ങൾ വിവിധ തീവ്രതയോടെ നടന്നു. 1740-1747 കാലഘട്ടത്തിൽ വിസ്റ്റുലയുടെ ഭാഗത്തെ മുൻഭാഗം വൈകി ബറോക്ക് ശൈലിയിൽ പുനർനിർമ്മിച്ചു (വാസ്തുശില്പികൾ: ഗെയ്‌റ്റാനോ ചിയാവേരി, കാൾ ഫ്രെഡറിക് പോപ്പൽസിൻ, ജാറ്റോഫ്‌റോൺ ക്‌പെൽമാൻ, നോഫൽ). ഈ കാലഘട്ടത്തിൽ കോട്ടയിൽ പ്രവർത്തിച്ച ഏറ്റവും മികച്ച ശിൽപികളിൽ ഒരാളാണ് ജാൻ ജെർസി പ്ലെർഷ്. രാജകീയ അലങ്കാര ഫ്രെയിമുകളും മോൾഡിംഗുകളും പ്രതിമകളും നിർമ്മിച്ചത്, വിസ്റ്റുലയുടെ വശത്തുള്ള സാക്സൺ എലവേഷനിലെ മധ്യ റസാൾട്ടോയുടെ മുകളിൽ രാജകീയ കിരീടങ്ങൾ കൈവശം വച്ചിരുന്ന ഫേമസ് ഫിഗേഴ്സ് എന്ന് വിളിക്കപ്പെടുന്നവരാണ്. ഈ കാലഘട്ടത്തിലെ അവസാന പുനർനിർമ്മാണ പ്രവർത്തനങ്ങൾ 1763 അവസാനത്തോടെ, അഗസ്റ്റസ് മൂന്നാമന്റെ മരണശേഷം, പാർലമെന്റ് ഹാളിനുള്ള അവസാന ശിൽപങ്ങളും ഫ്രെയിമുകളും പ്രവിശ്യാ ചിഹ്നങ്ങളോടുകൂടിയ പ്ലെർഷ് നിർമ്മിച്ചതോടെ പൂർത്തിയായി.
പ്രബുദ്ധതയുടെ കാലഘട്ടം
കോട്ടയുടെ ചരിത്രത്തിലെ ഏറ്റവും മഹത്തായ കാലഘട്ടം സ്റ്റാനിസ്ലാവ് II അഗസ്റ്റസിന്റെ (1764-1795) ഭരണകാലത്താണ്. ഈ രാജാവ് അതിമനോഹരമായ കലാസൃഷ്ടികൾ ശേഖരിച്ചു. അവയിൽ പലതും ഇന്നും നിലനിൽക്കുന്നു. ജാക്കുബ് ഫോണ്ടാന, മെർലിനി, കാംസെറ്റ്സർ, കുബിക്കി എന്നിവരെയും ജീൻ-ബാപ്റ്റിസ്റ്റ് പിൽമെന്റും ആന്ദ്രേ ലെ ബ്രൂൺ, ജാക്കൂബ് മൊണാൾഡി തുടങ്ങിയ പ്രമുഖ ശിൽപികളും ആർക്കിടെക്റ്റ് വിക്ടർ ലൂയിസിനെപ്പോലുള്ള പ്രശസ്ത ഫ്രഞ്ച് കലാകാരന്മാരെയും അദ്ദേഹം റിക്രൂട്ട് ചെയ്തു. രാജാവ് ആസൂത്രണം ചെയ്ത കോട്ടയുടെ മൊത്തത്തിലുള്ള പുനർനിർമ്മാണം ഫലവത്തായില്ല. പക്ഷേ ഇന്റീരിയർ നിയോക്ലാസിക്കൽ ശൈലിയിലേക്ക് മാറ്റപ്പെട്ടു - എന്നിരുന്നാലും പോളണ്ടിൽ സ്റ്റാനിസ്ലാവ് അഗസ്റ്റസ് ശൈലി എന്നറിയപ്പെടുന്ന ഇത് യൂറോപ്പിന്റെ മറ്റ് ഭാഗങ്ങളിൽ നിയോ-ക്ലാസിക്കസത്തിൽ നിന്ന് വ്യത്യസ്തമായിരുന്നു. . 1766-1785 കാലഘട്ടത്തിൽ, ജാക്കൂബ് ഫോണ്ടാനയുടെ പദ്ധതികളുടെ അടിസ്ഥാനത്തിൽ, 1767 ഡിസംബർ 15-ന് കത്തിനശിച്ച കോട്ടയുടെ തെക്കേ ഭാഗം പുനർനിർമ്മിച്ചു (നശിപ്പിച്ച 2 നിലകൾ, തെക്ക് ഭാഗത്ത് മൂന്ന് അവന്റ്-കോർപ്സ് അല്ലെങ്കിൽ റിസാൽറ്റി ഉള്ള ഒരു പുതിയ ഉയരം, അയോണിക് ക്യാപിറ്റലുകളുള്ള ലെസീനും പൈലസ്റ്ററുകളും മുഖേന വിഭജനം) 1774-നും 1777-നും ഇടയിൽ രാജാവിന്റെ സ്വകാര്യ അപ്പാർട്ടുമെന്റുകൾ സജ്ജീകരിച്ചിരുന്നു. അവയിൽ പ്രോസ്‌പെക്‌ട് റൂം (കനാലെറ്റോയുടെ ലാൻഡ്‌സ്‌കേപ്പുകൾ ഉള്ളത്), ചാപ്പൽ, ഓഡിയൻസ് ചേംബർ, ബെഡ്‌ചേംബർ എന്നിവ ഉൾപ്പെടുന്നു, അതേസമയം 1779 നും 1786 നും ഇടയിൽ ബോൾറൂം, നൈറ്റ്‌സ് ഹാൾ, ത്രോൺ റൂം, മാർബിൾ റൂം, കോൺഫറൻസ് ചേംബർ എന്നിവ ഉൾപ്പെടുന്ന സെനറ്റ് അപ്പാർട്ടുമെന്റുകൾ പൂർത്തിയായി. ഈ മുറികളിൽ പോളണ്ടിന്റെ ചരിത്രത്തിലെ മഹത്തായ സംഭവങ്ങൾ ചിത്രീകരിക്കുന്ന ചിത്രങ്ങളും ശിൽപങ്ങളും പോളിഷ് രാജാക്കന്മാരുടെയും ജനറൽമാരുടെയും രാഷ്ട്രതന്ത്രജ്ഞരുടെയും പണ്ഡിതന്മാരുടെയും (കോപ്പർനിക്കസ്, ആദം നരുസ്സെവിച്ച്‌സ് എന്നിവരുൾപ്പെടെ) ചിത്രങ്ങളും ഉണ്ടായിരുന്നു. 1777-ൽ, ക്ലെമന്റ് പതിനാലാമൻ മാർപ്പാപ്പ രാജാവ് സ്റ്റാനിസ്ലൗസ് അഗസ്റ്റസ് പൊനിയാറ്റോവ്സ്കിക്ക് സമ്മാനിച്ച സ്വർണ്ണം പൂശിയ വെങ്കല ബലിപീഠം സാക്സൺ ചാപ്പൽ എന്ന് വിളിക്കപ്പെടുന്ന റോയൽ കാസിലിന്റെ പുതിയ ചാപ്പലിൽ സ്ഥാപിച്ചു. 3200 ചിത്രങ്ങൾ, ക്ലാസിക്കൽ പ്രതിമകൾ, ഏകദേശം 100,000 ഗ്രാഫിക്‌സ്, മെഡലുകൾ, നാണയങ്ങൾ, മികച്ച ലൈബ്രറി എന്നിവയുൾപ്പെടെയുള്ള സമ്പന്നമായ രാജകീയ ശേഖരങ്ങളും കോട്ടയിൽ ഉണ്ടായിരുന്നു. 1780-1784 കാലഘട്ടത്തിൽ ഒരു പ്രത്യേക കെട്ടിടം സ്ഥാപിച്ചു. പുതിയ ലൈബ്രറി കെട്ടിടത്തിൽ രാജാവിന്റെ നിരവധി പുസ്തകങ്ങൾ, രത്നങ്ങൾ, ഡ്രോയിംഗുകൾ, നാണയങ്ങൾ, ഭൂപടങ്ങൾ, പ്ലാനുകൾ എന്നിവ ഉണ്ടായിരുന്നു. റോയൽ ലൈബ്രറിയുടെ പുസ്‌തക ശേഖരം വിവിധ കൃതികളുടെ 16,000 വാല്യങ്ങൾ, 25,525 ഡ്രോയിംഗുകൾ, 726 ബൗണ്ട് വാല്യങ്ങളിലായി 44,842 കൊത്തുപണികൾ, മൊത്തത്തിൽ 70,000 എച്ചിംഗുകൾ - ഫാൻസി ഡ്രസ് ബോളുകളും ഈ ഹാളിൽ ഉണ്ടായിരുന്നു.
1786 വരെ സ്റ്റാനിസ്ലാവ് II അഗസ്റ്റസ് കോട്ടയുടെ പുറം അലങ്കാരം മാറ്റാനും വാസ്തുവിദ്യാ കോട്ട ചതുരം നിർമ്മിക്കാനും കുറച്ച് തവണ ശ്രമിച്ചു. എന്നിരുന്നാലും ഈ പദ്ധതികൾ നടപ്പിലാക്കുന്നതിൽ അദ്ദേഹം വിജയിച്ചില്ല.
ഈ കാലയളവിൽ, പോളിഷ് എൻലൈറ്റിന്റെ ആശയങ്ങൾ ആദ്യം തഴച്ചുവളർന്ന സ്ഥലമായിരുന്നു കോട്ട. ശാസ്ത്രജ്ഞർ, പണ്ഡിതന്മാർ, എഴുത്തുകാർ, കലാകാരന്മാർ എന്നിവർക്കായി രാജാവ് കൊട്ടാരത്തിൽ "വ്യാഴാഴ്‌ച ഉച്ചഭക്ഷണം" സംഘടിപ്പിച്ചു. ദേശീയ വിദ്യാഭ്യാസ കമ്മീഷന്റെ ആശയം ഇവിടെയായിരുന്നു. യൂറോപ്പിലെ ആദ്യത്തെ മതേതര വിദ്യാഭ്യാസ മന്ത്രാലയങ്ങളിലൊന്ന് ആലോചനയിലായി. നൈറ്റ്‌സ് സ്‌കൂളിനും ദേശീയ തിയേറ്ററിനും വേണ്ടിയുള്ള ആദ്യ നിർദ്ദേശങ്ങൾ വന്ന സ്ഥലമാണ് കാസിൽ. 1791 മെയ് 3-ന് "ഗ്രേറ്റ് സെജ്ം" (ഗ്രേറ്റ് പാർലമെന്റ്) എന്നറിയപ്പെടുന്ന പ്രസിദ്ധമായ പോളിഷ് ഭരണഘടന കോട്ടയിലെ സെനറ്റ് ചേമ്പറിൽ വെച്ചാണ് പാസാക്കിയത്. ചടങ്ങിൽ രാജാവിനെ അടുത്തുള്ള സെന്റ് ജോൺ പള്ളിയിലേക്ക് കൊണ്ടുപോയി. ഈ അവസരത്തിന്റെ ബഹുമാനാർത്ഥം ഇഗ്നസി ക്രാസിക്കിയുടെ വാചകം എഴുതിയ ഒരു മാർബിൾ ഫലകം കോട്ടയുടെ മതിലിൽ സ്ഥാപിച്ചു.
പുറംകണ്ണികൾ
വർഗ്ഗം:മ്യൂസിയങ്ങൾ
അൾട്ടി മീറ്റർ
അൾട്ടി മീറ്റർ അല്ലെങ്കിൽ അൾട്ടിറ്റ്യൂഡ് മീറ്റർ നിശ്ചിതനിരപ്പിനു മുകളിലുള്ള വസ്തുവിന്റെ ഉയരം അളക്കാൻ ഉപയോഗിക്കുന്നു. ഉയരത്തിന്റെ ഏകകമായ അൾട്ടിമെറ്റ്റി എന്ന് പറയുന്നു. ആഴക്കടലിന്റെ ആഴത്തിന്റെ ഏകകമായ ബത്തിമെറ്റ്റിയോട് ഇതിന് ബന്ധമുണ്ട്.
മർദ്ദ അൾട്ടിമീറ്റർ
അന്തരീക്ഷമർദ്ദത്തെ അളക്കുന്നതിനെ അടിസ്ഥാനമാക്കി ഉയരത്തെ നിർണയിക്കാൻ കഴിയും. ഉയരം കൂടുതലും, മർദ്ദം കുറവുമായിരിക്കും. രേഖീയമല്ലാത്ത കാലിബറേഷനോടു കൂടി ഉയരം സൂചിപ്പിക്കുന്നതു പോലെയുള്ള ഒരു മർദ്ദമാപിനിയെ മർദ്ദ അൾട്ടി മീറ്റർ അല്ലെങ്കിൽ ബാരോമെറ്റ് റിക്ക് അൾട്ടി മീറ്റർ എന്നു വിളിക്കുന്നു.മർദ്ദ അൾട്ടി മീറ്ററാണ് ഭൂരിഭാഗം വിമാനങ്ങളിലുപയോഗിക്കുന്നത്. സ്കൈ ഡൈവർമാർ ഇതേ ആവശ്യത്തിനായി കയ്യിൽകെട്ടാവുന്ന തരം വകഭേദങ്ങൾ ഉപയോഗിക്കുന്നു. പദയാത്രികരും, പർവ്വതാരോഹകരും ഭൂപടം, വടക്കുനോക്കിയന്ത്രം, അല്ലെങ്കിൽ ജി. പി. എസ് റിസീവർ എന്നീ നേവിഗേഷനുവേണ്ടിയുള്ള ഉപകരണങ്ങളെക്കൂടാതെ കയ്യിൽ കെട്ടാവുന്ന തരത്തിലുള്ളതോ, കയ്യിലൊതുങ്ങുന്നതോ ആയ അൾട്ടി മീറ്ററുകളും ഉപയോഗിക്കുന്നു.
ജ്യോത്സനിക
മണിപ്രവാള ശൈലിയിൽ എഴുതപ്പെട്ട വിഷവൈദ്യഗ്രന്ഥമാണ് ജ്യോത്സ്‌നിക. കാരാട്ടു നമ്പൂതിരിയാണ് ഗ്രന്ഥകർത്താവ്. കേരളത്തിലെ ഒട്ടുമിക്ക വൈദ്യന്മാരും ആധാരമാക്കുന്ന ഗ്രന്ഥമാണിത്. കാരാട്ടുനമ്പൂതിരി ജീവിച്ചിരുന്ന കാലമോ ജ്യോത്സ്‌നികയുടെ രചനാ കാലമോ വ്യക്തമല്ല. അഞ്ഞൂറു വർഷത്തിലേറെ പഴക്കമുണ്ടെന്ന് കരുതുന്നു.
അൾട്ടി മീറ്റർ
മർദ്ദ അൾട്ടിമീറ്റർ
അൾട്ടിമീറ്ററിന്റെ കാലിബറേഷൻ താഴെ തന്നിരിക്കുന്ന സമവാക്യപ്രകാരമാണ് ഇവിടെ c ഒരു സ്ഥിരാംഗമാണ്, T കേവലതാപനിലയാണ്, P ഉയരം z ലെ മർദ്ദമാണ്, Poസമുദ്രനിരപ്പിലെ മർദ്ദമാണ്. സ്ഥിരാംഗമായ c ഗുരുത്വാകർഷണത്തിന്റെ ത്വരണത്തേയും, വായുവിന്റെ മോളാർ പിണ്‌ഡത്തേയും ആശ്രയിച്ചിരിക്കുന്നു.
സോണിക്ക് അൾട്ടി മീറ്റർ
1931 ൽ യു. എസ്സ് സേനയുടെ വ്യോമസേനാ വിഭാഗവും, ജനറൽ ഇലക്ട്രിക്കും വിമാനങ്ങൾക്കുവേണ്ടിയുള്ള സോണിക്ക് അൾട്ടി മീറ്റർ പരീക്ഷിച്ചു. അത് കൂടുതൽ വിശ്വാസയോഗ്യമായതും, മറ്റൊന്നിനേക്കാളും കൃത്യതയുള്ളതും വായുമർദ്ദത്തിലും മൂടൽമഞ്ഞിലും, മഴയുള്ളപ്പോഴും ആശ്രയിക്കാവുന്നതുമായി പരിഗണിക്കപ്പെടുന്നു. പുതിയ തരം അൾട്ടി മീറ്റർ വിമാനത്തിൽ നിന്ന് ഉപരിതലത്തിലേക്കുള്ള ദൂരം അളക്കാൻ, വവ്വാൽ പുറപ്പെടുവിക്കുന്ന ശബ്ദം പോലെയുള്ള ഉച്ചസ്ഥായിയിലുള്ള ശബ്ദങ്ങളുടെ ഒരു ശ്രേണി ഉപയോഗിക്കുന്നു. ഇത്തരം ശബ്ദം വിമാനത്തിലുള്ള അൾട്ടി മീറ്റർ ഭൗമോപരിതലത്തിലേക്ക് അയയ്ക്കുന്നു. ഭൗമോപരിതലത്തിൽ തട്ടി തിരിച്ചു വരുന്ന ഈ ശബ്ദതരംഗങ്ങളെ അടിയിലോ മീറ്ററിലോ ആക്കിമാറ്റി വിമാനത്തിന്റെ കോക്ക്പിറ്റിലുള്ള അളവുയന്ത്രത്തിൽ (gauge) കാണിക്കുന്നു.
ജ്യോത്സനിക
ഉപക്രമത്തിലെ ആദ്യരണ്ടു ഖണ്ഡിക ചുവടെ. വിഷപീഡിതരായുള്ള നരണാംഹിതസിദ്ധയെ തച്ചികിത്സാം പ്രവക്ഷ്യാമി പ്രസന്നാസ്തു സരസ്വതി ഗുരുദേവദ്വിജാദീനാം ഭക്തശുദ്ധോദയാപര: സ്വകർമ്മഭിരഥ കുര്യാൽ ഗരപീഡിതരക്ഷണം. സദാ ബഹുജനദ്രോഹം ചെയ്‌വോനും ബ്രഹ്മഹാവിനും സ്വധർമാചാരമര്യാദാഹീനനും ദ്വിഷദാമപി കൃതഘ്‌നഭീരുശോകാർത്തചണ്ഡാചനാം വ്യഗ്രതേചസാം ഗതായൂഷ്മാനും അവ്വണ്ണമഭി- ധേനുയുമങ്ങിനെ രാജകോപമതുളേളാനും, ഹീനോപരകണന്നഥ രാജവിദ്വോഷിണം തന്നെ പരീക്ഷിക്കുന്നവന്നപി ചികിത്സിപ്പാൻ തുടങ്ങൊല്ലാ വിപരീതമാം ഫലം: സാമ്യക് വിചാര്യനിതരാമൊഴിഞ്ഞീടുക ബുദ്ധിമാൻ'.
അൾട്ടി മീറ്റർ
റഡാർ അൾട്ടിമീറ്റർ
റഡാർ അൾട്ടിമീറ്റർ മറ്റ് അൾട്ടി മീറ്ററുകളേക്കാൾ നേരിട്ടാണ് ഉയരം കണ്ടുപിടിക്കുന്നത്. ഇവിടെ റേഡിയോ സിഗ്നലുകൾ വിമാനത്തിൽ നിന്ന് ഭൗമോപരിതലത്തിലേക്ക് അയയ്ക്കുന്നു. ഈ സിഗ്നലുകൾ ഭൗമോപരിതലത്തിൽ തട്ടി തിരിച്ചു വരുന്നു. ഇതിനു പകരം Frequency Modulated Continuous-wave radar ഉപയോഗിക്കാം. തരംഗദൈർഘ്യം കൂടുന്നതിനനുസരിച്ച് സഞ്ചരിച്ച ദൂരവും കൂടുതലായിരിക്കും. ഈ രീതി മറ്റു അൾട്ടി മീറ്ററുകളേക്കാൾ കൂടുതൽ കൃത്യത ഇതിനു നൽകുന്നു. frequency modulation ഉപയോഗിക്കുന്ന റഡാർ അൾട്ടി മീറ്ററുകൾ വ്യാവസായികമാനദണ്ഡങ്ങൾക്കനുസരിച്ചുള്ളതാണ്. റഡാർ അൾട്ടി മീറ്ററുകൾ ഭൗമോപരിതലത്തിനു മുകളിലുള്ള ദൂരം കൂടുതൽ കൃത്യതയോടെ കാണിക്കുന്നതിനാൽ വാാണിജ്യ, വ്യോമയാന രംഗത്തും, സൈനികവിമാനങ്ങളിലും ഇത് ഉപയോഗിക്കുന്നു. ഉയർന്ന ഭൂപ്രദേശങ്ങൾക്കു മുകളിലൂടെ താഴ്ന്നു പറക്കുന്ന യുദ്ധവിമാനങ്ങൾക്കും മറ്റും അപകടകാരികളായ പർവ്വതഭാഗങ്ങളെപ്പറ്റി മുന്നറിയിപ്പ് നൽകാനിവ പര്യാപ്തമാണ്. അതിനാൽ യുദ്ധവിമാനങ്ങൽക്ക് സുരക്ഷിതമായി വളരെ താഴ്ന്ന് പറക്കാൻ റഡാർ അൾട്ടി മീറ്റർ സഹായിക്കുന്നു.
ജ്യോത്സനിക
വന്ദനം, സ്തുതി, ഉപക്രമം തുടങ്ങി ദൂതലക്ഷണത്തോടെയാണ് തുടങ്ങുന്നത്. ശകുനലക്ഷണം, ഗരപീഡിതലക്ഷണം തുടങ്ങി പിന്നെ ഒരോ വിഷത്തിനുമുള്ള ചികിത്സ വിധികളുമാണ്. മന്ത്രകോഷ്ഠവും മന്ത്രങ്ങളും അടങ്ങിയിരിക്കുന്നു. ഒരോ ഭാഗത്തേയും (അധ്യായങ്ങൾ) അധികാരമായാണ് എഴുതിയിരിക്കുന്നത്. ഉപക്രമത്തിന് - വന്ദനാധികാര: എന്നും ദൂതലക്ഷണത്തിന് - ദൂതലക്ഷണാധികാര: എന്നും സർപ്പോൽപ്പത്തിയെ പറ്റിയുള്ള ഭാഗത്തിന് നാഗോൽഭവാധികാര: എന്നിങ്ങനെയാണ് അധ്യായ വിഭജനം. ഔഷധങ്ങൾ സംസ്‌കൃതനാമവും മലയാളനാമവും മിശ്രമായി വരുന്നുണ്ട്. ക്ഷീരത്തിലമരീമൂലം നിർമ്മലേ കാഞ്ചികേപി വാകൂടിപ്പൂ ലേപനം ചെയവൂ നിശ്ലേഷവിഷനാശനം. കരഞ്ജനീലികാനിംബം മൂന്നും തുല്യമതായി ഹ പാനദൈ്യർന്നശ്യതി ക്ഷ്വേളം.
അൾട്ടി മീറ്റർ
ആഗോള ഉപഗ്രഹ നാവികവിദ്യാ വ്യൂഹം (ജി. പി. എസ്)
നാലോ, അതിലധികമോ കൃത്രിമോപഗ്രഹങ്ങൾ ഉപയോഗിച്ച് trilateration വഴി ആഗോള ഉപഗ്രഹ നാവികവിദ്യാ വ്യൂഹം വഴി ഉയരം കണക്കാക്കാവുന്നതാണ്. പക്ഷെ ഇതത്ര കൃത്യതയുള്ളതല്ല.
ജ്യോത്സനിക
ഈ രീതിയിലാണ് പല യോഗങ്ങളുടേയും എഴുത്ത്. പിന്നീടുണ്ടായ പല ഗ്രന്ഥങ്ങൾക്കും പ്രചോദനമായത് ജ്യോത്സ്‌നികയാണ്. സംസ്‌കൃതഭാഷയിലെഴുതപ്പെട്ട കാശ്യപ സംഹിത, ലക്ഷണാമൃതം, അഷ്ടാംഗഹൃദയം എന്നിവയിലെ പല യോഗങ്ങളും ജ്യോത്സ്‌നികയിൽ കാണാം.
അൾട്ടി മീറ്റർ
കൃത്രിമ ഉപഗ്രഹങ്ങൾ
സീസാറ്റ്, പോസിഡോൺ തുടങ്ങിയ കൃത്രിമോപഗ്രഹങ്ങളിൽ dual-band radar അൾട്ടി മീറ്ററുകൾ ശൂന്യാകാശവാഹനങ്ങളിൽ നിന്നുള്ള ദൂരം അളക്കാൻ ഉപയോഗിച്ചിരുന്നു.
അവലംബം
വർഗ്ഗം:അളവുപകരണങ്ങൾ
ജ്യോത്സനിക
അവലംബം
ക്രിയാകൗമുദി-വി എം കുട്ടികൃഷ്ണമേനോൻ വർഗ്ഗം:വൈജ്ഞാനിക ഗ്രന്ഥങ്ങൾ വർഗ്ഗം:വിഷചികിത്സ വർഗ്ഗം:മണിപ്രവാളകൃതികൾ
ലാങ്ജോക്കുൾ
ലാങ്ജോക്കുൾ (ഐസ്ലാൻഡിക് "ലോങ് ഗ്ലേഷ്യർ")  വാട്നജോക്കുളിനുശേഷം ഐസ്ലാന്റിലെ (953 km<SUP>2</SUP>) രണ്ടാമത്തെ ഏറ്റവും വലിയ മഞ്ഞുപാളികൾ ആണ്. ഇത് ഐസ്ലാൻഡിലെ ഹൈലാൻഡ്സ് അല്ലെങ്കിൽ ഐസ്ലാൻറിക് ഇന്റീരിയറിന്റെ പടിഞ്ഞാറായിട്ടാണ് സ്ഥിതി ചെയ്യുന്നത്. ഹൗക്കടലുർ നിന്നും അത് വ്യക്തമായി കാണാവുന്നതാണ്.
64.75°N, -19.98333°W ഹിമാനി സ്ഥിതിചെയ്യുന്നു.
ലാങ്ജോക്കുളിന്റെ വ്യാപ്തം 195 കിലോമീറ്ററാണ്, ഐസ് 580 മീറ്റർ (1,900 അടി) കട്ടിയുള്ളതാണ്. സമുദ്രനിരപ്പിന് മുകളിൽ മഞ്ഞുപാളിയുടെ ഏറ്റവും ഉയർന്ന പോയിന്റ് (ലാങ്ജോക്കുളിന്റെ വടക്കൻ അറ്റത്തുള്ള ബാൽജെജോക്കുളിലെ) ഏകദേശം 1450 m ആണ്. 1840 ലാണ് കഴിഞ്ഞ കാലഘട്ടത്തിൽ ഏറ്റവും കൂടുതൽ ഉപരിതല പ്രദേശം രേഖപ്പെടുത്തിയത്.
ബാഹ്യ ലിങ്കുകൾ
വർഗ്ഗം:ഐസ്‌ലാന്റിലെ ഹിമാനികൾ
എസ്. ശാരദക്കുട്ടി
മലയാള നിരൂപകയും പരിഭാഷകയുമാണ്  എസ്.ശാരദക്കുട്ടി. പരുമല ദേവസ്വം ബോർഡ്‌ കോളേജിൽ അധ്യാപികയാണ്.
ജീവിതരേഖ
കോട്ടയം മുല്ലപ്പള്ളിൽ ടി.എസ്‌ ശ്രീധരൻനായരുടെയും ജെ. ഭാരതിയമ്മയുടെയും മകളാണ്. ‘കവിതയിലെ ബുദ്ധദർശനം’ എന്ന വിഷയത്തിൽ മഹാത്മാഗാന്ധി സർവകലാശാലയിൽ നിന്നും ഡോക്ടറേറ്റ്‌ ലഭിച്ചിട്ടുണ്ട്.
അവലംബം
വർഗ്ഗം:മലയാളസാഹിത്യനിരൂപകർ വർഗ്ഗം:സ്ത്രീ എഴുത്തുകാർ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
മാത്തേരൻ ഹിൽ റെയിൽവേ
ഇന്ത്യയിലെ മഹാരാഷ്ട്രയിലെ 2 അടി (610 മില്ലിമീറ്റർ) നാരോ-ഗേജ് പൈതൃക തീവണ്ടിപ്പാതയാണ് മാത്തേരൻ ഹിൽ റെയിൽവേ (MHR). ഇത് സെൻട്രൽ റെയിൽവേയുടെ നിയന്ത്രണത്തിലാണ്. 21 കിലോമീറ്റർ (13 മൈൽ) ദൂരം ഉൾക്കൊള്ളുന്ന ഈ തീവണ്ടിപ്പാത വനത്തിലൂടെ ഒരു ഇടനാഴി മുറിച്ച് പശ്ചിമഘട്ടത്തിലെ മാതേരനുമായി നെറലിനെ ബന്ധിപ്പിക്കുന്നു. ഈ തീവണ്ടിപ്പാത യുനെസ്‌കോയുടെ ലോക പൈതൃക സൈറ്റുകളുടെ താൽകാലിക പട്ടികയിലാണ് MHR.
ചരിത്രം
1901-നും 1907-നും ഇടയിൽ അബ്ദുൾ ഹുസൈൻ ആദംജി പീർഭോയ് നിർമ്മിച്ചതാണ് നെരൽ-മാതേരൻ ലൈറ്റ് റെയിൽവേ. ഇതിന് വേണ്ടിവന്ന 16,00,000 രൂപ ചെലവ് അദ്ദേഹത്തിന്റെ പിതാവ് സർ ആദംജി പീർബോയ് ധനസഹായം ആയി നൽകി. ആദംജി പീർഭോയ് പലപ്പോഴും മാതേരൻ സന്ദർശിക്കുകയും അവിടെയെത്തുന്നത് എളുപ്പമാക്കാൻ ഒരു റെയിൽപ്പാത നിർമ്മിക്കാൻ ആഗ്രഹിക്കുകയും ചെയ്തു. 1900-ൽ മാത്തേരൻ ഹിൽ റെയിൽവേയ്‌ക്കായുള്ള പദ്ധതികൾ ഹുസൈൻ രൂപീകരിച്ചു, 1904-ൽ നിർമ്മാണം ആരംഭിച്ചു. കൺസൾട്ടിംഗ് എഞ്ചിനീയർ എവറാർഡ് കാൽത്രോപ്പായിരുന്നു. 1907-ഓടെ ഈ പാത ഗതാഗതത്തിനായി തുറന്നുകൊടുത്തു. ഇതിന്റെ ട്രാക്കുകൾ യഥാർത്ഥത്തിൽ 30 lb/yd (14.9 kg/m) റെയിലുകളായിരുന്നു, എന്നാൽ 42 lb/yd (20.8 kg/m) റെയിലുകളായി നവീകരിച്ചു. റൂളിംഗ് ഗ്രേഡിയന്റ് 1:20 ആണ് (അഞ്ച് ശതമാനം), ദുഷ്ക്കരമായ വളവുകളിൽ വേഗത 12 km/h (7.5 mph) ആയി പരിമിതപ്പെടുത്തിയിരിക്കുന്നു.
2005-ലെ വെള്ളപ്പൊക്കത്തിൽ നാശനഷ്ടം സംഭവിച്ചതിനാൽ റെയിൽവേ അടച്ചു. 2007 ഏപ്രിലിന് മുമ്പ് വീണ്ടും തുറക്കുമെന്ന് പ്രതീക്ഷിച്ചിരുന്നില്ല. എന്നിരുന്നാലും, അറ്റകുറ്റപ്പണികൾ പൂർത്തിയാക്കിയ റെയിൽവേയുടെ ആദ്യ ഓട്ടം 2007 മാർച്ച് 5-നായിരുന്നു. ആ വർഷം ഏപ്രിൽ 15 ന് ലൈൻ അതിന്റെ ശതാബ്ദി ആഘോഷിച്ചു. മൺസൂൺ കാലത്ത് (ജൂൺ മുതൽ ഒക്ടോബർ വരെ) ഉരുൾപൊട്ടൽ സാധ്യതയുള്ളതിനാൽ സർവീസ് നിർത്തിവച്ചിരുന്നു. 2012 ലെ മൺസൂൺ സീസണിൽ, സെൻട്രൽ റെയിൽവേ (CR) റെയിൽവേയുടെ എയർ ബ്രേക്കുകൾ പരിശോധിക്കുകയും റെയിൽവേ സുരക്ഷാ കമ്മീഷനിൽ നിന്നുള്ള അനുമതിക്ക് ശേഷം, ആദ്യമായി മൺസൂൺ സമയത്ത് ട്രെയിൻ ഓടിക്കുകയും ചെയ്തു. മൺസൂൺ സർവീസ് സസ്‌പെൻഷൻ ജൂലൈ 15 മുതൽ ഒക്‌ടോബർ 1 വരെ ചുരുക്കാൻ CR പദ്ധതിയിട്ടിരുന്നു.
2012 നവംബറിൽ, CR ഒരു പ്രത്യേക കോച്ച് (സലൂൺ എന്നറിയപ്പെടുന്നു) ലൈനിൽ ഓടുന്ന ട്രെയിനുകളിൽ ചേർത്തു. ട്രെയിനിന് പുറത്ത് നിന്നുള്ള ചിത്രങ്ങൾ കാണിക്കുന്ന സോഫകളും എൽസിഡി സ്ക്രീനുകളും സലൂണുകളിലുണ്ട്. റെയിൽവേ ഉദ്യോഗസ്ഥർക്ക് മാത്രമാണ് സലൂണുകൾ ലഭ്യമായിരുന്നത്.
ഓപ്പറേറ്റർ
MHR-ഉം സ്റ്റേഷനുകൾ, ലൈൻ, വാഹനങ്ങൾ എന്നിവയുൾപ്പെടെയുള്ള അതിന്റെ ആസ്തികളും ഇന്ത്യാ ഗവൺമെന്റിന്റെതാണ്. അത് റെയിൽവേ മന്ത്രാലയത്തെയാണ് ചുമതലപ്പെടുത്തിയിരിക്കുന്നത്. സെൻട്രൽ റെയിൽവേ ദൈനംദിന അറ്റകുറ്റപ്പണികളും മാനേജ്മെന്റും കൂടാതെ നിരവധി പ്രോഗ്രാമുകളും ഡിവിഷനുകളും കൈകാര്യം ചെയ്യുന്നു. ഇന്ത്യൻ റെയിൽവേയുടെ വകുപ്പുകൾക്കാണ് അറ്റകുറ്റപ്പണികൾ നടത്താനുള്ള ചുമതല.
ചുഴലി (ഗ്രാമം)
ചരിത്രം
ചുഴലി (ദുർഗ) ദേവിയുടെ വാസസ്ഥാനമായതിനാലാണ് ഈ ഗ്രാമത്തിന് ചുഴലി ദേവിയുടെ പേര് ലഭിച്ചത്. ഈ ഗ്രാമത്തിലെ പ്രധാന ആരാധനാലയം ചുഴലി ഭാഗവതി ക്ഷേത്രമാണ്. യഥാർത്ഥത്തിൽ ഈ ഗ്രാമം "ചുഴലി നമ്പ്യാക്കന്മാർ" എന്നറിപ്പെട്ടിരുന്ന രാജവംശത്തിന്റെ കീഴിലായിരുന്നു. പുരാതന കാലത്ത് ഇത് "ചുഴലി സ്വരൂപത്തിനുകീഴിൽ, കർണാടകയിലെ "കൂർഗ്" വരെ അതിർത്തിയുള്ള പ്രദേശമായിരുന്നു.
മാത്തേരൻ ഹിൽ റെയിൽവേ
സ്റ്റീം ലോക്കോമോട്ടീവുകൾ
കൺസൾട്ടിംഗ് എഞ്ചിനീയർ എവറാർഡ് കാൾത്രോപ്പ് ഒരു ഫ്ലെക്സിബിൾ വീൽബേസ് നൽകുന്നതിനായി ക്ലിയൻ-ലിൻഡ്നർ ആക്‌സിലുകൾ ഉപയോഗിച്ച് ML ക്ലാസ് 0-6-0T രൂപകൽപ്പന ചെയ്‌തു. നാലെണ്ണം ഒറെൻസ്റ്റീൻ & കോപ്പൽ വിതരണം ചെയ്തു. 1907-ൽ റെയിൽവേ തുറന്നത് മുതൽ 1982 വരെ ഡീസൽ എഞ്ചിനുകൾ ഉപയോഗിച്ച് അവ ഓടി. 1983 ആയപ്പോഴേക്കും എല്ലാ സ്റ്റീം ലോക്കോമോട്ടീവുകളും ഘട്ടം ഘട്ടമായി നിർത്തലാക്കി. ഡാർജിലിംഗ് ഹിമാലയൻ റെയിൽവേയിൽ നിന്നുള്ള ഒരു ബി-ക്ലാസ് ലോക്കോമോട്ടീവ് (#794) 2001-ൽ സ്റ്റീം ലോക്കോമോട്ടീവുകൾ സാധ്യത പരിശോധിക്കുന്നതിനായി നെറൽ-മാതേരൻ പാതയിലേക്ക് മാറ്റി. ഇത് 2013-ൽ ഓയിൽ ഫയറിംഗിലേക്ക് പരിവർത്തനം ചെയ്യുന്നതിനായി ഗോൾഡൻ റോക്ക് വർക്ക്ഷോപ്പുകളിലേക്ക് അയച്ചു. പിന്നീട് ഉടൻ തന്നെ നെറലിലേക്ക് മടക്കുകയും ചെയ്തു.
ഡീസൽ ലോക്കോമോട്ടീവുകൾ
ലൈനുകളുടെ കൂടുതൽ വളവുകൾ കാരണം, ഷോർട്ട് വീൽബേസ് ഫോർ-വീൽ ഡീസൽ യൂണിറ്റുകൾ മാത്രമേ ഉപയോഗിക്കാൻ കഴിയൂ; ക്ലാസ് NDM1, NDM6 ലോക്കോമോട്ടീവുകൾ ഉപയോഗത്തിലുണ്ട്. ക്ലാസ് NDM1-ന് രണ്ട് പവർ യൂണിറ്റുകൾ ഉണ്ട്. ഒരു സെൻട്രൽ ക്യാബ് ഉപയോഗിച്ച് വ്യക്തമാക്കിയതും തുടക്കത്തിൽ ജർമ്മൻ ബിൽഡർ ആർൻ ജംഗ് വികസിപ്പിച്ചതുമാണ്. നോൺ-ആർട്ടിക്കുലേറ്റഡ് ക്ലാസ് NDM6 നിർമ്മിച്ചത് ബാംഗ്ലൂർ ബിൽഡർമാരായ SAN ആണ്.
ജാനറ്റ് ലെവിസ്
ജാനറ്റ് ലോക്സ്ലി ലെവിസ് (ജീവിതകാലം : ആഗസ്റ്റ് 17, 1899 – നവംബർ 30 അല്ലെങ്കിൽ ഡിസംബർ 1, 1998) ഒരു അമേരിക്കൻ നോവലിസ്റ്റും കവയിത്രിയുമായിരുന്നു.
ചുഴലി (ഗ്രാമം)
ചരിത്രം
മറ്റെല്ലാ ഇടങ്ങളുടേയും വിശാലമായ ഭൂപ്രദേശങ്ങളുടെയും മേൽ നിയന്ത്രണമുള്ള ചുഴലി സ്വരൂപത്തിന്റെ കീഴിലായിരുന്നു കാരക്കാട്ടിടം.
ജാനറ്റ് ലെവിസ്
ജീവിതരേഖ
ജാനറ്റ് ലെവിസ് ഇല്ലിനോയിസിലെ ചിക്കാഗോയിൽ ജനിച്ചു. യൂണിവേഴ്സിറ്റി ഓഫ് ചിക്കാഗോയിൽനിന്ന് ബിരുദമെടുത്ത അവർ ഗ്ലെൻവേ വെസ്‍കോട്ട്, എലിസബത്ത് മഡോക്സ് റോബർട്ട്‍സ്, ഭാവി വരൻ യ്വോർ വിൻറേർസ് എന്നിവർകൂടി ഉൾപ്പെട്ട യൂണിവേഴ്സിറ്റി സാഹിത്യ മണ്ഡലത്തിലെ അംഗവും കൂടിയായിരുന്നു. അതുപോലെ യൂണിവേഴ്സിറ്റി ഓഫ് ചിക്കാഗോ പോയട്രി ക്ലബ്ബിലെ സജീവ അംഗവുമായിരുന്നു. അവർ കാലിഫോർണിയിലെ സ്റ്റാൻഫോർഡ് യൂണിവേഴ്സിറ്റിയിലും ബെർക്കിലിയിലെ യൂണിവേഴ്സിറ്റഇ ഓഫ് കാലിഫോർണിയയിലും പഠിച്ചിരുന്നു.
കവിതകൾ
വർഗ്ഗം:അമേരിക്കൻ കവയിത്രികൾ
മാത്തേരൻ ഹിൽ റെയിൽവേ
റൂട്ട്
ആരംഭ പോയിന്റ് ആയ നേറൽ മുംബൈയ്ക്ക് സമീപമാണ്. 2 അടി (610 മില്ലിമീറ്റർ) നാരോ-ഗേജ് ലൈൻ ഹർദാൽ കുന്നിന്റെ പടിഞ്ഞാറ് ബ്രോഡ്-ഗേജ് ലൈനിന് സമാന്തരമായി കിഴക്കോട്ട് തിരിഞ്ഞ് മതേരനിലേക്ക് കയറുന്നു. റെയിലും റോഡും ജുമ്മപ്പട്ടിക്ക് സമീപം കണ്ടുമുട്ടുന്നു. ഒരു ചെറിയ വേർപിരിയലിന് ശേഷം ഭേക്ര ഖുദിൽ വീണ്ടും കണ്ടുമുട്ടുന്നു. ഒരു ചെറിയ നിരപ്പിന് ശേഷം, ബാരി പർവതത്തിന് തൊട്ടുമുമ്പ് ഒരു കുത്തനെയുള്ള കയറ്റം ഉണ്ട്. ഇവിടെ ഒരു റിവേഴ്‌സിംഗ് സ്റ്റേഷൻ ഒഴിവാക്കാൻ ഒരു വലിയ കുതിരലാടം നിർമ്മിച്ചു. അതിരിലൂടെ വൺ-കിസ് ടണലിലേക്ക് തിരിയുന്നതിന് മുമ്പ് ലൈന് ചുറ്റും ഒരു മൈലോ അതിൽ കൂടുതലോ വടക്കോട്ട് പോകുന്നു. ആഴത്തിലുള്ള കട്ടിംഗുകളിലൂടെ രണ്ട് സിഗ്-സാഗുകൾ കൂടി പനോരമ പോയിന്റിൽ എത്തുന്നതിന് മുമ്പ് അവശേഷിക്കുന്നു, തുടർന്ന് ലൈൻ സിംപ്‌സൻസ് ടാങ്കിലേക്ക് വളഞ്ഞ് മാത്തേരനിൽ അവസാനിക്കുന്നു. 21 കിലോമീറ്റർ (13 മൈൽ) യാത്ര പൂർത്തിയാക്കാൻ ഏകദേശം രണ്ട് മണിക്കൂർ 20 മിനിറ്റ് എടുക്കും. എന്നിരുന്നാലും ഇത് ഒരു മണിക്കൂർ 30 മിനിറ്റായി കുറയ്ക്കാൻ CR പദ്ധതിയിടുന്നു.
അമൃതേശ്വര ക്ഷേത്രം
കർണാടകയിലെ ചിക്കമഗളൂർ ജില്ലയിലെ അമൃതപുരിയിൽ സ്ഥിതിചെയ്യുന്ന അമ്പലമാണ് അമൃതേശ്വര ടെമ്പിൾ (ಅಮೃತೇಶ್ವರ ದೇವಸ್ಥಾನ). ചിക്മഗലൂര്‌ ടൌണിൽ നിന്നും 67കിമി അകെലെയാണ്.ഈ അമ്പലം 1196-ൽ ഹൊയ്സാല രാജാവ് വീരബല്ലാല രണ്ടാമൻ  പണിതതായാണ് കരുതുന്നത്. ഹൊയ്സാലയിലെ ശില്പികളുടെ കരവിരുത്തിൻറെ  ഉത്തമോദാഹരണമാണ് അമൃതേശ്വര ടെമ്പിൾ..
മാത്തേരൻ ഹിൽ റെയിൽവേ
പുറംകണ്ണികൾ
വർഗ്ഗം:ഇന്ത്യയിലെ മലയോര തീവണ്ടിപ്പാതകൾ
അമൃതേശ്വര ക്ഷേത്രം
പുറത്തേക്കുള്ള കണ്ണികൾ
വർഗ്ഗം:കർണാടകയിലെ ക്ഷേത്രങ്ങൾ
മതിലേരിക്കന്നി
ഒരു വടക്കൻ പാട്ടാണു് മതിലേരിക്കന്നി. മതിലേരിക്കന്നി, വേണാട് പൂങ്കുയിലോം കന്നി, ചൂരിയമണി കോവിലകം കന്നി എന്നിങ്ങനെ മൂന്നു കന്നികളുടെ കഥയാണിതു്. മൂന്നു കന്നികളിലും മൂന്നു ഭാവമാണു് പ്രകടമാകുന്നതു്. സാധാരണ വടക്കൻ പാട്ടുകളിൽ നിന്നും വ്യത്യസ്തമായി വീരം, കരുണം എന്നീ രസങ്ങൾക്കൊപ്പം ശൃംഗാരവും മതിലേരിക്കന്നിയിൽ സമന്വയിപ്പിച്ചിട്ടുണ്ടു്. കടത്തനാടൻ ഗ്രാമ്യഭാഷയാണു് ഇതിലെ ഭാഷ. ഈ പാട്ടിൽ പ്രതിഫലിച്ച കേരളത്തെ ആസ്പദമാക്കി 12ആം നൂറ്റാണ്ടിനു പിമ്പും 15ആം നൂറ്റാണ്ടിനു മുമ്പുമായ കാലഘട്ടത്തിലാണെന്നു മനസ്സിലാക്കാം. ഇതൊരു ദുരന്തകാവ്യമാണു്.
ഇതിവൃത്തം
കോലത്തിരിയുടെ പടത്തലവനായ മതിലേരി തിയ്യർ വാഴുന്നവരുടെ പുത്രിയാണു് കന്നി. അവളെ വേണാടു വാഴുന്നവർ വിവാഹം കഴിച്ചു. വിവാഹം കഴിഞ്ഞയുടനെ വേണാട്ടരചനു യുദ്ധത്തിൽ പങ്കെടുക്കാനായി കന്നിയെ പിരിയേണ്ടി വരുന്നു. എന്നാൽ ഈ യുദ്ധത്തിന്റെ കാര്യമൊന്നും കന്നിയെ അറിയിച്ചിരുന്നില്ല. ഏറെ കൊല്ലം കാത്തിരുന്നിട്ടും തന്നെപ്പറ്റി തിരക്കാത്ത പതിയെപ്പറ്റി വിലപിക്കുന്ന കന്നിയോട് മതിലേരി വാഴുന്നവർ കാര്യം പറയുന്നു. ഭർത്താവിനെ യുദ്ധത്തിൽ സഹായിക്കാനായി പൊന്നൻ എന്ന പേരിൽ ആൺവേഷം ധരിച്ചു കന്നി  അവിടെയെത്തുന്നു. യുദ്ധം ജയിച്ച ശേഷം വേണാടിൽ സസുഖം വാഴുന്ന പൊന്നനോട് തമ്പുരാന്റെ അനുജത്തിയായ പൂങ്കുയിലോം കന്നിക്ക് പ്രണയം തോന്നുന്നു. എന്നാൽ പ്രണയാഭ്യർത്ഥന നിരസിച്ച പൊന്നൻ രാത്രിയിൽ അവിടെ നിന്നും തിരികെ മതിലേരിയിലെത്തുന്നു. പൊന്നനേയും തിരക്കാം ഒപ്പം തന്റെ ഭാര്യയേയും കാണാം എന്ന ചിന്തയിൽ മതിലേരിയിലേക്കു പുറപ്പെടുന്ന തമ്പുരാനെ വഴിക്കുവച്ചു് ചൂരിയമണി കോവിലകം കന്നി കാണുകയും അനുരാഗത്തിലാവുകയും ചെയ്യുന്നു. അദ്ദേഹത്തെ സ്വന്തമാക്കണം എന്ന ചിന്തയിൽ പൂരം നോൽക്കാനായി അവൾ മതിലേരിയിലെത്തുന്നു. അവിടെയെത്തി മതിലേരിക്കന്നിക്കുള്ള പൂരത്തടയിൽ നഞ്ച് ചേർത്ത ശേഷം അവൾ തിരികെ പോയി. വിഷമുള്ള അട തിന്ന കന്നി, തമ്പുരാന്റെ മടിയിൽ കിടന്നു അന്ത്യശ്വാസം വലിക്കുന്നു. ഇപ്പോൾ മാത്രമാണു് വേണാട്ടരചൻ കന്നിയും പൊന്നനും ഒരാളാണെന്നു തിരിച്ചറിയുന്നതു്. പ്രിയതമയുടെ വേർപാടിൽ മനം നൊന്ത് തമ്പുരാനും ചങ്ക് പൊട്ടി മരിക്കുന്നു.
അവലംബം
മതിലേരിക്കന്നി - ഒരു പഠനം - വി.ടി. കുമാരൻ മതിലേരിക്കന്നി സമ്പാദകൻ ടി.എച്ച്. കുഞ്ഞിരാമൻ നമ്പ്യാർ. കേരള സാഹിത്യ അക്കാദമി ജാനുവരി 1979
വർഗ്ഗം:വടക്കൻ പാട്ട്
അഡ്വാൻസ്ഡ് പെർസിസ്റ്റന്റ് ത്രെട്ട്
ഒരു കംപ്യൂട്ടർ നെറ്റ്‌വർക്കിലേക്ക് അനധികൃതമായി പ്രവേശനം നേടുകയും ദീർഘനാളത്തേക്ക് കണ്ടെത്താനാകാതെ നിലകൊള്ളുകയും ചെയ്യുന്ന ഒരു സ്റ്റെൽറ്റി ട്രീറ്റ് ആക്‌ടർ ആണ് അഡ്വാൻസ്ഡ് പെർസിസ്റ്റന്റ് ത്രെട്ട്(APT). അടുത്ത കാലത്ത്, നിർദ്ദിഷ്ട ലക്ഷ്യങ്ങൾക്കായി വലിയ തോതിലുള്ള ടാർഗെറ്റുചെയ്‌ത നുഴഞ്ഞുകയറ്റങ്ങൾ നടത്തുന്ന നോൺ-സ്റ്റേറ്റ് സ്പോൺസർ ഗ്രൂപ്പുകളെയും പറ്റിയും ഈ പദം പരാമർശിച്ചേക്കാം.
അത്തരം ത്രെ‌ട്ട് ആക്ടേഴ്സിനെ പ്രചോദിപ്പിക്കുന്നത് സാധാരണയായി രാഷ്ട്രീയമോ സാമ്പത്തികമോ ആയ ലക്ഷ്യങ്ങളാണ്. എല്ലാ പ്രധാന ബിസിനസ്സ് മേഖലയിലും മോഷണം നടത്തുകയോ, ചാരപ്പണി ചെയ്യുകയോ, തടസ്സങ്ങൾ സൃഷ്ടിക്കണമെന്നോ, ഉള്ള പ്രത്യേക ലക്ഷ്യങ്ങളോടെ വിപുലമായ തോതിൽ ആക്ടേഴ്സ് സൈബർ ആക്രമണം നടത്തിയ സംഭവങ്ങൾ രേഖപ്പെടുത്തിയിട്ടുണ്ട്. സർക്കാർ, പ്രതിരോധം, ധനകാര്യ സേവനങ്ങൾ, നിയമ സേവനങ്ങൾ, വ്യാവസായിക, ടെലികോം, ഉപഭോക്തൃ ഉൽപ്പന്നങ്ങൾ എന്നിവയും അതിലേറെയും ഇതിൽ ഉൾപ്പെടുന്നു. ചില ഗ്രൂപ്പുകൾ നെറ്റ്‌വർക്ക് ആക്രമണങ്ങൾ പ്രാപ്‌തമാക്കുന്നതിന് ഒരു ഫിസിക്കൽ ലൊക്കേഷനിലേക്ക് പ്രവേശനം നേടുന്നതിന് സോഷ്യൽ എഞ്ചിനീയറിംഗ്, ഹ്യൂമൻ ഇന്റലിജൻസ്, നുഴഞ്ഞുകയറ്റം എന്നിവയുൾപ്പെടെ പരമ്പരാഗത എസ്പൈനേജ് വെക്‌ടറുകൾ(espionage vectors) ഉപയോഗിക്കുന്നു. കസ്റ്റം മാൽവെയർ (മലിഷ്യസ് സോഫ്റ്റ്‌വെയർ) ഇൻസ്റ്റാൾ ചെയ്യുക എന്നതാണ് ഈ ആക്രമണങ്ങളുടെ ലക്ഷ്യം.
എപിടി(APT) അറ്റാക്ക് എന്ന് വിളിക്കപ്പെടുന്ന ഒരു തരം സൈബർ ആക്രമണം ഉണ്ടെന്ന് സങ്കൽപ്പിക്കുക. ഒരു കമ്പ്യൂട്ടർ സിസ്റ്റത്തിൽ കയറി പ്രധാനപ്പെട്ട വിവരങ്ങൾ മോഷ്ടിക്കാനോ കേടുവരുത്താനോ ശ്രമിക്കുന്ന നുഴഞ്ഞുകയറ്റക്കാരനെപ്പോലെയാണ് ഈ ആക്രമണം. ഈ ആക്രമണങ്ങൾ സംഭവിക്കുമ്പോൾ, കമ്പ്യൂട്ടർ സിസ്റ്റത്തിന്റെ ചുമതലയുള്ള ആളുകൾക്ക് എന്തോ കുഴപ്പമുണ്ടെന്ന് മനസ്സിലാക്കാൻ കുറച്ച് സമയമെടുക്കും. ഈ കാലഘട്ടത്തെ "ഡ്വൽ ടൈം(dwell-time)" എന്ന് വിളിക്കുന്നു. എപിടി അറ്റാക്ക് നടക്കുന്നുണ്ടെന്ന് മനസ്സിലാക്കാൻ അമേരിക്കയിലെ ആളുകൾക്ക് എടുക്കുന്ന ശരാശരി സമയം ഏകദേശം 71 ദിവസമാണെന്നാണ് ഫയർഐ(FireEye) റിപ്പോർട്ട് പറയുന്നത്. യൂറോപ്പിൽ, അത്തരമൊരു ആക്രമണം കണ്ടുപിടിക്കാൻ എടുക്കുന്ന ശരാശരി സമയം ഏകദേശം 177 ദിവസമാണ്, ഏഷ്യ-പസഫിക് മേഖലയിൽ ഇത് ഏകദേശം 204 ദിവസമാണ്. ഇത് ഒരു പ്രശ്‌നമാണ്, കാരണം ആക്രമണകാരികൾ പിടിക്കപ്പെടാൻ വളരെക്കാലം എടുക്കുകയാണെങ്കിൽ, അവർക്ക് വളരെയധികം നാശമുണ്ടാക്കാൻ കഴിയും. ആക്രമണം വ്യാപിപ്പിക്കുക, ലക്ഷ്യങ്ങൾ കൈവരിക്കുക എന്നിങ്ങനെയുള്ള എല്ലാ നടപടികളും ആരും തടയാതെ തന്നെ അവർക്ക് പൂർത്തിയാക്കാൻ കഴിയും. അതിനാൽ, ഈ ആക്രമണങ്ങൾ ഉണ്ടാക്കുന്ന നാശനഷ്ടങ്ങൾ കുറയ്ക്കുന്നതിന് കഴിയുന്നത്ര വേഗത്തിൽ ആക്രമകാരികളെ കണ്ടെത്തേണ്ടത് പരമപ്രധാനമാണ്.
നിർവ്വചനം
ഒരു എപിടി എന്താണെന്നതിന്റെ കൃത്യമായ നിർവചനങ്ങൾക്ക് വ്യത്യാസമുണ്ടാകാം, എന്നാൽ അതിന്റെ ആവശ്യകതകൾ എന്തൊക്കെയാണെന്ന് ചുവടെ കൊടുത്തിരിക്കുന്നു:
ലാമുറി സാമ്രാജ്യം
പതിനാറാം നൂറ്റാണ്ടിന്റെ ആരംഭം വരെ ശ്രീവിജയ കാലഘട്ടത്തിൽ ഇന്തോനേഷ്യയിലെ വടക്കൻ സുമാത്രയിൽ നിലനിന്നിരുന്ന ഒരു സാമ്രാജ്യമായിരുന്നു ലാമുറി (അല്ലെങ്കിൽ ലാമ്പ്രി) ഏഴാം നൂറ്റാണ്ടിൽ ഈ പ്രദേശത്ത് ഹിന്ദുമതവിശ്വാസികളായ ജനസംഖ്യയാണുണ്ടായിരുന്നത്. ഇവിടെ ബുദ്ധമതത്തിന്റെ തെളിവുകളും അവശേഷിക്കുന്നു. ഇന്തോനേഷ്യൻ ദ്വീപസമൂഹത്തിൽ ഇസ്ലാം സ്വീകരിക്കുന്ന ആദ്യ സ്ഥലങ്ങളിൽ ഒന്നായും ഈ പ്രദേശത്തെ കരുതുന്നു. പിൽക്കാല കാലഘട്ടത്തിൽ അവരുടെ ഭരണാധികാരികൾ മുസ്ലിങ്ങളായിരുന്നു.
ബന്ദാ അക്കെയ്ക്കടുത്തുള്ള അക്കെപ്രവിശ്യയിലാണ് ലാമുറി സ്ഥിതി ചെയ്യുന്നത്. കെട്ടിടങ്ങളുടെയും ശവകുടീരങ്ങളുടെയും അവശിഷ്ടങ്ങൾ കണ്ടുകിട്ടിയ ബന്ദ അക്കെയുടെ പടിഞ്ഞാറുള്ള ഇന്നത്തെ ലംബരോയിലാണ് ഈ സ്ഥലം സ്ഥിതിചെയ്യുന്നത് ചിലപ്പോൾ പുരാതന ശവകുടീരങ്ങൾ സ്ഥിതി ചെയ്യുന്ന ലാ റെഹുമായി ലാമുറിയെ ബന്ധപ്പെടുത്തിയിട്ടുണ്ട്. 9-ആം നൂറ്റാണ്ടിൽ നിന്ന് വിവിധ സ്രോതസ്സുകളിൽ ലാമുറിയെക്കുറിച്ചുള്ള വിവരങ്ങൾ നൽകിയിട്ടുണ്ട്. പതിനാറാം നൂറ്റാണ്ടിന്റെ തുടക്കത്തിൽ അക്കെ സുൽത്താനേറ്റിലേക്ക് ഇത് വ്യാപിച്ചു കിടക്കുന്നു..